◄ Sonuç: Found 527, page 1 of 53 Items per page: 🗐 1 🗐 5 🗐 10 🗐 25 🗐 50 🗐 100\n📅 04-04-1980 Tarih ve olay\n📅 Da eklendi Jan 21 2017 6:22PM\nئێڕاق و باشووری کوردستان - پڕۆسەی گرتن و راگواستن [ Daha... 👁] ✖ ✖ 0 2 ✔ 83% ✍ H.B. 21-1-2017 18:22:27\n📅 05-06-1998 Tarih ve olay\n📅 Da eklendi Jul 4 2018 11:05PM\nباشووری کوردستان - کۆچی دوایی سیاسەتمەدار حیلمی ع [ Daha... 👁] ✖ ✖ ✖ 0 1 ✔ 80% ✍ H.B. 4-7-2018 23:05:30\n📅 08-02-1963 Tarih ve olay\n👁 Bu başlık 14,462 defa görüntülendi\nباشووری کوردستان - بە بۆنەی کودەتای بەعسییەکانەوە [ Daha... 👁] ✖ ✖ 1 3 ✔ 99% ✍ H.B. 30-8-2010 11:20:17\n📅 09-11-1988 Tarih ve olay\n📅 Da eklendi Sep 7 2017 9:29AM\n- کۆچی دوایی تێکۆشەر میرحاج لە بەغداد. [ Daha... 👁] ✖ ✖ ✖ 0 1 ✖ 58% ✍ H.B. 7-9-2017 9:29:00\n📅 10-06-1963 Tarih ve olay\n👁 Bu başlık 6,076 defa görüntülendi\n- رادیۆی بەغداد رایگەیاند، کە د.ق دیسانەوە هێرش دە [ Daha... 👁] ✖ ✖ ✖ 0 0 ✔ 68% ✍ H.B. 30-8-2010 11:20:17\n👁 Bu başlık 12,219 defa görüntülendi\n📅 11-07-1998 Tarih ve olay\n📅 Da eklendi Feb 6 2017 9:17PM\n👁 Bu başlık 6,551 defa görüntülendi\n- کۆچی دوایی نووسەر و فێرخوازی بەناوبانگ، ئیبراهیم [ Daha... 👁] ✖ ✖ ✖ 0 1 ✔ 68% ✍ H.B. 6-2-2017 21:17:48\n👁 Bu başlık 57,701 defa görüntülendi\n👁 Bu başlık 8,734 defa görüntülendi\n👁 Bu başlık 7,158 defa görüntülendi


کوردیپێدیا - چیدەم ییغیت (فەڕاشین باز)\n✌ چیدەم ییغیت (فەڕاشین باز) | پۆل: شەهیدان | زمانی بابەت: 🏳 کوردیی ناوەڕاست\nچیدەم ییغیت (فەڕاشین باز)\nناسناو: فەڕاشین باز\nناو و پاشناو: چیدەم ییغیت\nناوی دایک: خاتون\n#وان | #خواکورک |\n1. 👁 22-06-2019\n1. 👁 کاندار (گوڵستان کەندال ئورفا)\n➕ ئەم بابەتە لەلایەن: (بەناز جۆڵا)ەوە لە: Nov 10 2019 10:07PM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Nov 10 2019 11:14PM باشترکراوە\n📷 فایلی وێنە 1.0.1 35 KB Nov 10 2019 10:33PM بەناز جۆڵا


ئۆتۆمبێل دوو ژن دەكات بەژێرەوە و هاووڵاتیەكیش لەسەر ماتۆڕسكیلەكەی گیانی لەدەستدا – تۆڕی میدیایی خەڵک\n2019/06/12 - 6:29 PM\nبەهۆی دوو ڕووداوی هاتووچۆوە كچە خوێندكارێكی زانكۆ و ژنێك بوون بەژێر ئۆتۆمبێلەوە و هاووڵاتیەكیش لەسەر ماتۆرسكیلەكەی گیانی لەدەستدا.\nمقدەمی مافپەروەر، عەلی جەمال قدووری، وتەبێژی پۆلیسی گەرمیان لە ڕاگەیەندراوێكدا ئاماژەی بەوەكردووە، نیوەڕۆی ئەمڕۆ چوار شەممە نزیك نەخۆشخانەی گشتی كەلار هاووڵاتیەك بەناوی (عومەر محەمەد ڕەشید) لەدایكبووی 1973 لەسەر ماتۆرسكێلەكەی گیانی لەدەستدا.\nڕاشیگەیاندووە، دوای ئاگاداركردنەوەی پۆلیس مەفرەزەكانی 104ی كەلار تەرمەكەیان گەیاندە بەشی فریاكەوتنی شەهید هەژار، دوای توێكاری لەلایەن پزیشكەوە بەپێی ڕاپۆرتی پزیشكی ناوبراو بەهۆی جەڵدەوە گیانی لەدەستداوە.\nئاشكراشی كردووە، هەر بەیانی ئەمڕۆ لەسەر شاقامی بەردەسوور (نێو بازاڕی كەلار) ئۆتۆمبێلێك لەجۆری جێب واز كچە خوێندكارێكی زانكۆی خانەقین دەشێلێت و پاش گەیاندنی بەبەشی فریاكەوتنی شەهید هەژار چارەسەری پێویستی بۆكراوە و لەئیستادا لەژێرچاودێری پزیشكدایە.\nدەشڵێت: “لەڕووداوێكی هاوشێوەدا لەگەڕەكی سیروانی كەلار ئۆتۆمبێلێك لەجۆری ئاڵتیما ئافرەتێك دەشێلێت و پاش گەیاندنی و چارەسەری پێویستی لەبەشی فریاكەوتنی شەهید هەژار، بەهۆی سەختی برینەكەیەوە ڕەوانەی نەخۆشخانەی سلێمانی كراوە”.\nجەختیشی كردۆتەوە، شۆفێری هەردوو ئۆتۆمبێلەكە بەبڕیاری دادوەر و بەپێی مادەی 23ی هاتووچۆ بەندكراون.\nبەرێوەبەرایەتی پۆلیسی گەرمیانڕووداوى هاتووچۆژنانماتۆڕسكیل\nوەزارەتی ناوخۆی هەرێم بڕیارێك لەبارەی ماتۆڕسكیلەوە دەردەكات\nلە سلێمانی ڕووداوێكی هاتووچۆ ڕوویدا و شۆفێرێكیان هەڵات


لەمساڵدا لە هەڵەبجە 44 تۆمەتبار بە 21 چەكی جۆراو جۆر دەستگیركراون | تۆڕی هەواڵی سلێمانی\nHome›هەواڵ›کوردستان›لەمساڵدا لە هەڵەبجە 44 تۆمەتبار بە 21 چەكی جۆراو جۆر دەستگیركراون\nئەمڕۆ چوارشەممە، بەڕێوەبەرایەتی پۆلیس و دارستانی ژینگەی هەڵەبجە لە كۆنگرەیەكی ڕۆژنامەوانیدا ئاماری كارو چالاكییەكانی ئەمساڵیان بۆ دەزگاكانی ڕاگەیاندن خستەڕوو، بە گوێرەی ئامارەكە لەمساڵدا 44 تۆمەتبار دەستگیركراون و هەروەها دەستیشیان بەسەر 21 چەكی جۆراروجۆردا گرتووە.\nملازم فەرمان عومەر، وتەبێژی بەڕێوەبەرایەتی پۆلیسی دارستان و ژینگەی هەڵەبجە لە كۆنگرەیەكی ڕۆژنامەوانیدا ئاماژەی بەوەكرد، لەمساڵدا لە سنووری پارێزگای هەڵەبجە 44 كەسمان بە تۆمەتی ڕاوكردنی نایاسایی و هەروەها تێكدانی ژینگە و سروشتی ناوچەكە دەستگیر كردووە، لەگەڵ ئەوەشدا دەستمان بەسەر 20 چەكی جۆری تاپڕ و یەك چەكی جۆری كڵاشینفۆدا گرتووە، لەگەڵ ئەوەشدا دەستبەسەر 31 فیشەكی تاپڕ و 30 فیشەكی كڵاشینكۆف و یەك مەخزەنی كڵاشینكۆفدا گرتووە.\nئاماژەی بەوەشكرد، هەر لەمساڵدا 22 حاڵەتی ئاگر كەوتنەوە تۆمار كراون كە بەهۆیەوە سەدان دۆنم دارستان و لەوەڕگای سروشتی سوتاون، هاوكات 325 تۆڕی ماسی و حەوت قەفەس و دوو مۆلیدە دەستیان بەسەردا گیراوە حەوت كەویشمان لەدەستی ڕاوچی سەندووەتەوە و ئازادمان كردوون لەگەڵ 50 ماسی ئازادكراو ڕەوانەی ژینگەی خۆیان كراونەتەوە.\nهەر لە ئامارەكانی بەڕێوەبەرایەتی پۆلیسی دارستان و ژینگەی هەڵەبجە ئەوەش هاتبوو، لەمساڵدا مەفەرەزەكانی پۆلیس دەستیان بەسەر بڕی 187 ماسی ڕاوكراودا گرتووە كە بەبڕی ملیۆنێك و 11 هەزار دینار فرۆشراونەتەوە و پارەكەشی بۆ خەزێنەی حكومەت گەڕاوەتەوە، لەگەڵ ئەوەشدا پێنج مشاری دار بڕینەوە و 35 داری سروشتیش لە لایەن كەسانی نەناسراوەوە بڕاونەتەوە.\nگرنگترین مانشێتی ئەمڕۆ چوارشەممە 30/12/2020ی رۆژنامە وەرزشییەکانی ئیسپانیا


سامسۆنگ نوێترین وەشانی ڕووکاری OneUI ـی ڕەوانەی مۆبایلەکانی گالەکسی S8 و +S8 کرد – کەی ئای تی ئێن\nئەندرۆید 3, ته‌مموز 2019\nکۆمپانیاکانی تایبەت بە مۆبایل بەردەوامن لە ڕەوانەکردنی وەشانە نوێیەکانی ڕووکارەکانیان تایبەت بە مۆبایلەکانیان، بۆ ئەم مەبەستەش کۆمپانیای سامسۆنگ نوێترین وەشانی ڕووکاری OneUI ـی ڕەوانەی ھەریەکە لە گالەکسی S8 و +S8 کرد.\nوەشانە نوێیەکە وەشانی ژمارە G950FXXU5DSFB ـە بۆ گالەکسی S8 و وەشانی ژمارە G955FXXU5DSFB ـە بۆ گالەکسی +S8. وەشانە نوێیەکە خۆی دەبینێتەوە لە زیادکردنی تایبەتمەندی پشکنینی کۆدە QR ـەکان و ڕێڕەوی ئاسایشیی مانگی 6.\nئەوەی جێی ئاماژەیە ئەم وەشانە جێگیرە و بۆ گشت بەکارهێنەران ڕەوانە دەکرێت. لە ئێستادا وەشانەکە بۆ بەکارهێنەرانی مۆبایلەکان لە وڵاتانی فەرەنسا و ئەڵمانیا بەردەست کراوە و بەم نزیکانە بەردەست دەکرێت بۆ بەکارھێنەرانی سەرجەم وڵاتانی دیکەی جیھان.\nتاگەکان ئەندرۆید Galaxy S8 Galaxy S8 Plus OneUI Samsung سامسۆنگ


هەژموونی مێديا | Roji Kurd ڕۆژی کورد\nماڵەوە وتار و بابه‌ت هەژموونی مێديا\nن: پیەر بۆردیۆ\nمەبەستی ئێمە لێرەدا (دەسەڵاتی میدیاكاران) و لەویش كەمتر ژورنالیزم وەك (دەسەڵاتی چوارەم) لە شۆڕشدا نییە، بەڵكو هەژموونی پێوەندییەكانە لە گۆڕەپانی میدیاكاراندا كە لە رێساكانی بازاڕ پێڕەوی دەكات (جا ئەو بازاڕە چ بەردەنگ بێ، یان چ ریكلام خوازەرەكان بن) كەرەستە گەلێك كە بەر لە هەمووكەس كارتێكەری لەسەر (میدیاكاره‌كان – رۆشنبیرەكان)دەبێ لە قۆناغی دواتردا و تاڕادەیەك لەنێوان ئەواندا، كاریگەری لەسەر گۆڕەپانە كولتووری، ئەدەبی و هونەری و زانستییەكانیش دەبێت.\nكەواتە پرسەكە ئەوەیە چۆن رێسا بونیادییەكانی پێڕەو لە رێساكانی بازاڕ دەكات و بەشێوەیەكی قووڵ هاوسەنگی هێزەكان لە گۆڕەپانەكاندا بگۆڕێت، لەسەر هەموو ئەو شتانەی بەڕێوە دەچێت، كارتێكەرییەكی هاوچەشن لەسەر ئەو دنیا جیاوازانە دروست دەكات، كە لە تێڕوانینێكی دیاردەناسانەدا لێك جیاوازن، كارێك كە بێ ئەوە تووشی تێوەگلاون لە دوو هەڵەی بەرچاو و جیاواز دابین دەبێ بەڕێوەی بەرین، یانی تووشی ئەو وەهمە بین، كە هەرگیز شتی وا نەبووە، یان هەموو شتێك هەر لە سەرەتاوە وابووە، هەژموونێك كە میدیاكاران لەنێوان ئەوەدا، لۆژیكی بازاڕ بەسەر گۆڕەپانی بەرهەمهێنانی كولتووردا ڕەچاو دەكات، شتێكی نوێ نییە، بۆ نموونە دەتوانین بێ ماندووبوونێكی زۆر دەقە وەرگێڕاوەكان لە سەدەی نۆزدەیەم لە خشتەیەكی تەواو ڕیالیزمیدا گشتترین كارتێكەرییەكانی ئەو گۆڕەپانە لەسەر بیاڤە هەمەچەشنەكان دەستنیشان بكەین. دیارە نابێ دۆخی هەنووكە لەبەرچاو نەگرین، كە بانتر لە لێكدرانە بەرهەم هاتووەكان لەژێر كارتێكەری لێك چوونەكان دروست بوون دەربڕی تایبەتمەندییەكی بێ وێنەن. كارتێكەری پەرەسەندنی بەكارهێنانی تەلەڤزیۆنە بەگشتی، بەشێوەیەكی بەراورد نەكراوانە، ئەدەبی پیشەسازییش بە نۆرەی خۆی بەسەرهەڵدانی چاپەمەنی بووە هۆی شۆڕش و بێزاربوونێك كە (ریمۆن ویلیامز) گوتەنی پێناسە نوێیەكانی كولتوور لەوێوە دەست پێدەكەن.\nبواری میدیاكاری، كۆمەڵێك كاریگه‌ری لەسەر گۆڕەپانە جۆراوجۆرەكانی كولتووری بەجێ دەهێڵێ كە لە هەر كامە لەو گۆڕەپانانەدا، لەلایەنی فۆرم و تواناییان لە پێكهاتەی تایبەتی گۆڕەپانەكەدا بەرچاون. لەو پێكهاتەیەدا ئێمە لەگەڵ بەشی دابەشكردنی میدیاكاره جۆرەوجۆرەكان بەسەرنج دان بەسەربەخۆییان لەچاو هێزەكانی دەرەوەی گۆڕەپانەكە و بازاڕی خوێنەركان و بازاڕی ریكلام خوازان بەرەو ڕوو دەبینەوە. ڕادەی سەربەخۆیی ئۆرگانێكی بڵاوكردنەوە، بێ گومان بەپێوەری داهاتیان لە ڕێگەی ریكلام وەدەردەكەوێـت،\nبەڵام بۆ تێگەیشتن لەسەربەخۆیی رۆژنامەنووسێكی تایبەت، ئەوە دەگەڕێتەوە سەر ئەوەی كە تا ڕادەیەك ئاسایش كاری هەیە، هەروەها بارودۆخی ئەو رۆژنامەیەی كاری تێدا دەكات، واتە زیاتر بەرەو لای (ڕۆشنبیری) نزیكە، یان بەرەو لای (بازاڕی)بوون، پاشان بۆ بارودۆخی ڕۆژنامەنووسەكە، دەگەڕێتەوە، هەموو ئەوانە گرینگن بۆ گەرەنتی ژیان و مافەكانی (هۆكارێك بە قرچۆكی كەمتر لە پێوەندییە گشتییەكاندا و بەوابەستبوونی كەمتر بۆ چالاكییەكان كە هێزی بەڕێوەبەر دەتوانێ وەگەڕی بخات، لە ئەنجامدا بۆ توانایی سەربەخۆیی زانیاریی تاكیش دەگەڕێتەوە، لەڕاستیدا ڕوونە كە هێزە فرەچەشنەكان بەتایبەت بونیادەكانی حكوومەت، نەتەنیا بەهۆی لایەنی ئابووری كە بەدەستەوەیانە، بەڵكو بەهۆی بەدەستەوەبوونی سەرچاوە ڕەواكانی زانیاریش دەتوانن زۆرترین گوشار بۆ ڕۆژنامەنووسەكان بێنن، لەو لایەنەوە حكوومەت دەتوانێ بە یارمەتی ئامراز و كەرەستە زانستی و یاسایی و پۆلیسی و … تاد. لەبەرانبەر میدیاكاره‌كاندا ڕاوەستێت.\nلەو شەڕەدا بەرپرسان هەوڵ دەدەن زانیارییەكان بگۆڕن و بیشێوینن.\nلەو بەرەوە میدیاكاره‌كان هەوڵ دەدەن زانیارییە راستەقینەكان ئاشكرا بكەن. دیارە لێرەدا نابێ هێزی شاراوەی حكوومەت لە گۆڕەپانی ڕاگەیاندندا پشتگوێ بخەین كە دەتوانن كاریگەریان لەسەر گۆڕەپانەكەدا هەبێ، هەروەها جۆرەكانی وتووێژ و كۆنگرەی رۆژنامەنووسی و چۆنییەتی بەڕێوەچوون و ریزبەندی رووداوەكان لەلایەن حكوومەتەوە.\nبۆ تێگەشتن لەوەی كە بزانین گۆڕەپانی میدیاكاران لەنێوان گۆڕەپانەكانی دیكەدا چۆن ویستە (بازرگانییەكان) لەبەرانبەر ویستە (ڕەسەنەكان)دا بەهێز دەكات (واتە هەلومەرجی ئەو بەرهەم هێنەرانەی كە زۆرترین حەز و خواستیان بەلای هێزە سیاسی و ئابوورییەكاندا دەشكێتەوە) لەبەرانبەر ئەو بەرهەم هێنەرانەی كە دەخوازن بەرەنگاری لە ڕەسەنایەتی و بایەخە پیشەییەكەی خۆیان بكەن، دەبێ ئەو خاڵەمان لە بیربێت كە لە گۆڕەپانی میدیاكاریشدا وەكو هەموو گۆڕەپانەكانی دیكە پێكهاتەكە بەو چەشنە رێكخراوە، كە قورسایی گرینگیدان بە لایەنی (بازرگانی) گەلێ پتر لە گۆڕەپانەكانی دیكەیە.\nگۆڕەپانی میدیاكاران لە سەدەی نۆزدەیەمدا لەسەر بنەمای دژایەتی و جیاوازی نێوان ئەو رۆژنامانەی كە (هەواڵ)یان پێشكەش دەكرد و بەتایبەت گرینگیان بە (هەواڵە وروژێنەرەكان)، یان بە وتەیەكی دیكە (رۆژنامە زەردەكان) لەگەڵ ئەو رۆژنامانەی كە شیكردنەوە و شرۆڤەیان دەكرد و لە هەوڵی ئەودا بوون كە خۆیان لەو ڕەوتە جیا بكەنەوە و زیاتر گرینگیان بە (ڕەسەنایەتی)دەدا دروست بوو.\nلێرەدا دژایەتی و جیاوازی نێوان دوو لۆژیك و دوو چەشنە ڕەسمیەت ناسین هاتەپێشێ. یەكیان بە ڕەسمی ناساندن لەلایەن هاوكارەكانەوە، ئەوەش كاتێك مسۆگەر دەبوو، ته‌واوی نۆرم و یاساكان بە تەواوی جێبەجێ كرابێت و ئەوەی دیكەیان بە ڕەسمی ناساندن لەلایەن خەڵكەوە بوو، ئەویش بەپێوەری خواست لەسەر بوونی ڕادەی فرۆشتنی بەرهەمەكە هه‌ڵده‌سه‌نگێنرێت.\nكەواتە گۆڕەپانی میدیاكاریش وەك گۆڕەپانی هونەری و ئەدەبی لۆژیكێكی تایبەت و تەواو كولتووری بەسەریدا زاڵە كە لەنێو پابەندی و كۆنترۆڵە یەكتر بڕكانیدا، بە ڕەچاوكردنی چوارچێوەی كارەكە بە ناوبانگ و خۆشناوی دەگەی. لەڕاستیدا ئەگەر كۆمەڵێك خاڵی ورد تێپەڕین، بەشێكی زۆر لە پێوەندییەكان ساغ و بەرتەسكن، بەڵام پێوەندیی نەرێنی بۆ نموونە دژی میدیاكارێك كە سەرچاوەی خۆی ڕاگەیاندووە، بوونی نییە، چونكە بەگشتی هەوڵ دەدرێ سەرچاوەكان وەك بەڵگە دەستنیشان نەكرێن، بەڵام هەروەك گۆڕەپانی سیاسی و ئابووری و پتر لە گۆڕەپانی زانستی و هونەری و ئەدەبی گۆڕەپانی میدیاكاریش بەشێوەیەكیی بەردەوام لەژێر دەسەڵاتی بازاڕدایە، چونكە هەموو كات بەشێوەی ڕاستەوخۆ وەك كڕیار دەتوانن هەڕەشەی لێ بكەن و بەشێوەی ناڕاستەوخۆ بەپێی هەڵسەنگاندنی ئاماری خوێنەرەكانی سزا بدرێت.\nبێ گومان میدیاكاره‌كان هەرچی لە بارودۆخێكی باشتر و پلەی سەرتردابن، ئەو پلەوپایەیە ڕاستەوخۆ پێوەندی بەڕادەی فرۆش و ڕێژەی خوێنەرانەوە هەیە، بۆیە زیاتر هەوڵ دەدەن ئاست و ژمارەی خوێنەریان بپارێزن و داخوازییەكانیان لەبەرچاوبگرن، بەڵام بەپێچەوانەی ئەوان میدیاكاره گەنج و میدیاكاره كەمتر ناسراوەكان زۆرتر حەز دەكەن بە پشت بەستن بە تیۆری و نورمەكانی پرۆفیشناڵی ئیشەكە لەبەرانبەر خواستە ڕیالیستیەكانی بازاڕو تەنانەت هاوكارە بە ئەزموونەكانیان ڕابوەستن، لۆژیكی گۆڕەپانی میدیاكاران، لۆژیكی (هەواڵە) هەمووان لە هەوڵی ئەوەدان كە هەواڵەكان گەرماوگەرم بەدەست بەردەنگەكانیان بگات. ئەو ڕەوتەش سرووشتییە كە هەرچی لەبازاڕ نزیكتر بینەوە كێبەركێی نێوان میدیاكاره‌كان توندتر دەبێت، بەڵام لە ڕاستیدا لەو ململانێیەدا زۆر هەواڵی گەرم هەیە كە خەڵك سەرنجێكی ئەوتۆی ناداتێ و تەنیا لایەنی بەرانبەر كە دەیبینین و ململانێكە ئاڵۆزتر دەكات (چونكە لەڕاستیدا میدیاكاره‌كان تەنیا گرووپێكن كە هەموو رۆژنامەكان دەیخوێننەوە).\nبەوچەشنە خێرایی و دەستوبرد و شارەزایی لە ئیشەكەدا لە پێداویستیەكانی بردنەوەن لەو گۆڕەپانەدا، شارەزاییەك كە میدیاكاره‌كان ناچار دەكات زانیارییەكانیان بەردەوام لەگەڵ خواستی ڕۆژانەی خەڵك بڕۆنە پێشێ، ئەوە دیاردەی بەسەرچوون دروست دەكات و میدیاكاره‌كان تووشی دۆخی لەبیرچوونەوەی بەردەوامیان دەكات. یەكێكی دیكە لە لێكەوتەكانی ئەو بوارە كە بەچەشنێك بەرەو سیخوڕی دەڕوا چاودێری بەردەوامە، چاودێری ڕەقیبەكانی گۆڕەپانە كە بەسەر یەكترەوە، ئەو چاودێرییەش بەو ئامانج بەڕێوەدەچێ كە لەشكستەكانیان كه‌ڵك وه‌ربگرن و لە دووپات كردنەوەی هەڵەكانیان خۆببوێرن و لە سەركەوتنەكانیان وانە فێرببن.\nبۆ نموونە ناوەرۆكی یەكێك لە ژمارەكانی ڕەقیبەكە سەركەوتنێكی بەرچاوی بەخۆیەوە بیینوە ئەو كتێبانەی كە ئاماژەی پێكراوە، بۆ ئێمە بەكەڵكن كە بیانناسین، ئەو كەسانەی كە ناویان هاتووە بۆ ئێمە بەكەڵكن كە چاوپێكەوتنیان لەگەڵ بكەین و ئەو ڕۆژنامەنووسانەی كە لەوانەیە لە داهاتوودا بەكەڵكی ئەوان بێن، دایاندەمەزرێنن بۆ ئەوی لەوان دووربكەونەوە. بەو چەشنە دەبینین كە ململانێیەكە نەتەنیا فرەچەشنی دروست ناكات. بەڵكو بەپێچەوانەوە لێك چوونێكی گشتی بەرهەم دەهێنێت شتێك كە بەسانایی دەتوانین بەچاوخشانێك بەسەر ڕاگەیاندندا ببینین.\nلەلایەكی دیكەوە ئەو دۆخە دەبێتە هۆی سەپاندنی بیروڕا بەسەر به‌ردەنگدا، بۆ نموونە دەبینین هەموو ئامرازەكانی ڕاگەیاندن بە بەژن و باڵای بەرهەمێكی ئەدەبی، یان هونەریدا هەڵدەڵێن و لە ماوەیەكی كەمدا دەبێتە یەكێك لە پڕفرۆشترین بەرهەم و كارناسەكان لەسەری دەدوێن، كەچی سەیر دەكەی پاش تێپەڕینی چەند حه‌وتوو ناوی نامێنێ و بەرهەمه پڕ ناوەرۆكەكان كە لەوانەیە سەرنجی ڕاگەیاندنیشی ڕانەكێشابێ هەروا ناوبانگی خۆیان پاراستووە.\nدەسەڵاتی گۆڕەپانی میدیاكاری حەز دەكات كە لە گۆڕەپانەكانی دیكە پشتگیری ئەو لایەن و كەسانە بكات كە لەژێر كاریگەری بەردەنگ و بازاڕدان. بەو چەشنە پێكهاتەی كاریگەری دەخەنە ژێر دەسەڵاتی خۆیان، بۆیە دەبینین كە كەسە جددییەكان پشتگوێ دەخرێن و گرینگی بەو كەسانە دەدرێت كە بەردەنگ گرینگیان پێ دەدات.\nئەو میدیاكاره جددیانەی كە نایانەوێ تەسلیمی ئەو لۆژیكە بن، وردە وردە لە بیردەچنەوە و فرامۆش دەكرێن، یان ناچارن بۆ دان پێدانانی گشتی تەسلیمی دۆخەكە بن. لۆژیكێك كە لە سەربنەمای (زۆرترین بەردەنگ) و (بەردەوام بینین) هەڵدەسووڕێ كارتێكەری ئەو لۆژیكە نەك لەسەر كولتوور تەنانەت بواری سیاسەتیش دەگرێتەوە و زۆرجار دەبینین تەنانەت میدیاكاره‌كانیش ئەو شرۆڤانەیان بە دڵە كە لەلایەن ئامرازەكانی ڕاگەیاندنەوە ڕیكلامی بۆ دەكرێت كە زۆرترین بەردەنگی هەیە و بەچەشنێك ڕای گشتی پشتگیری دەكات.\nكاریگەری دەسەڵاتی میدیاكاری لەسەر گۆڕەپانی بەرهەم هێنانی كولتووری لەلایەن ئەو كەسانەوە بەڕێوەدەچێ كە لە شوێنێكی ناجێگیر لە نێوهەردوو گۆڕەپانەكەدان واتە (رۆشنبیر – میدیاكار)، ئەوكەسانە زۆر جار پشتگیری لە بەرهەمێكی كولتووری دەكه‌ن، ئەوانە دوو كێشەی گرینگ دروست دەكه‌ن، یەكەم هەڵسەنگاندنی ئەو بەرهەمە كولتوورییە دەكەوێتە بەر دوو تێڕوانینی ناتەواو و وردبوونەوەی زانكۆیی و ڕواڵەت بینی میدیاكاری، دووەم بەچەشنێك ڕواڵەتێكی ڕۆشنبیرانە و ئەكادیمیانە بە كۆمەڵێك بەرهەم دەرێ كە لەڕاستیدا وانین و ئەوەش دەبێتە هۆی هاتنە خوارێی ئاستی بەردەنگ و لەلایەكی دیكەشەوە ناوەندەكانی بڵاوكردنەوە هان دەدات پشتگیری ئەو چەشنە بەرهەمانە بكەن كە بەكەمترین ماندووبوون بەرهەم دێن و بە ساناترین چەشن دەفرۆشرێن.\nئەوان لەو بوارەدا پشتگیری ئەو بەرهەمانە دەكەن كە دەڵی كەس ناڕەنجێنێ و هەمووان ڕازی دەكات. بەو چەشنە بەرهەمە نزمەكان ئاڤانگاردو بەرهەمە ئاڤانگاردكان بەو بیانوویە كە هزری ساخڵەم قبووڵی ناكات و وەلاوە دەناێن. دیارە ئەو كەسانە پشتگیری ئەو خوێنەرانەیان لە پشتە كە لەئاستی ئەوان دان و بێ تواناییەكانی خۆیان دەشارنەوە و دەبینی بەگۆڤارێكی مام ناوەندی هەڵدەڵێن و دەڵێن (ئەو گۆڤارە گۆڤارێكی بەرزی زانستییە كە هەموو كەس لێی تێدەگات).\nبەو چەشنە ئەو دەسكەوتانەی كە گۆڕەپانەكە مسۆگەری كردوون دەكەونە بەر هەڕەشە. دەسكەوت گەلێك كە بەهۆی بەرەنگاری گۆڕەپانەكە لەبەرانبەر داخوازییە نەشیاوەكان، وەك داخوازییەك كە لەسەر پێوەری بەردەنگ پەسند دەكرێت ڕاوەستاوەوە، دەستی كەوتووە.\nدەبێ ئەوەمان لەبیر بێ كە نووسەرەكانی سەردەی نۆزدەیەم بێزاربوون له‌وه‌ی كە هونەر و زانست بەكەوێتە ژێر ڕكێفی ڕای گشتییەوە. ئەو بێزارییە ڕێك ئەو بەرەنگارییەیە كە ئێمە باسی دەكەین. بۆ بەرەنگاری لە گۆڕەپانەكە لەگەڵ گۆڕەپانەكانی دیكە و دیاریكردنی سنوور و ئاستی ڕادە خودموختاری لەودا، دووەم هاتنەدەرێ لە بورجی عاج و دورە پەرێزی و خۆجیاكردنەوە بۆ ئەوەی یاساكانی ئەو بورجە بەسەرهەموواندا بسەپێنرێت، هەروەها كەڵك وەرگرتن لە خزمەتگوزارییەكانی ناو گۆڕەپانەكە بەمەبەستی سەپاندنی دەسكەوتە باشەكان.\nبۆ گەیشتن بە هەڵسەنگاندنێكی زانستی دەبێ بارودۆخی ئابووری و كولتووری شیاو ئامادە كرابێـت، چونكە ناكرێت چاوەڕوانی ئەوەبین پرسێكی زانستی بەڕای گشتی چارەسەر بكرێت، ئەگەر ئەو كارە بكەین ئەركی پاراستنی ئەو بەستێنانەمان بە باشی بەجێ نەهێناوە. یەكەم شت دەبێ ئامرازەكانی بڵاوكردنەوە كە ئێستا تەنیا لەبەر دەستی ڕاگەیاندنكارەكاندا گشتگیر بكرێت، ئەركی گەیاندنی هونەر و زانست بە ڕای گشتی تەنیا بەدەست میدیاكاره‌كان نەبێـت.\nمەودای نێوان بەرهەمهێنەرانی پرۆفیشناڵ لەگەڵ بەكارهێنەرە ئاساییەكان زۆر كەم بووەتەوە و بەزەحمەت دەكرێ ئەو مەودایە بەرینتر بكرێـتەوە. لە ڕوانگەی دیموكراسییەوە ئەو مەودایە قبوڵ ناكرێت، بەڵام بەپێچەوانەوە ئەو مەودایە لە تەكوزی سیاسی داده‌نرێت، هەرچەند چالاكانی بواری میدیاكاری و بواری سیاسی بەردەوام پێكەوە لە ململانێ دان (دیارە گۆڕەپانی میدیاكاری بەچەشنێك لەناو گۆڕەپانی سیاسیدایە و كاریگەری بەهێزی لەسەر گۆڕەپانی سیاسیدا هەیە) ئەوەی كە لەهەردوو گۆڕەپانەكەدا خاڵی هاوبەشە و بووتە هۆی لە یەكترنزیك بوونەوەیان ئەوەیە كە هەردووكیان زۆر بەتوندی لەژێر كاریگەری بازاڕ و ڕای گشتی و ڕاپرسی دان. بەو چەشنە بەهۆی دەسەڵاتی میدیاكانەوە چالاكانی بواری سیاسی ئاوێتەی خواست و حەزەكانی خەڵك دەبن و زۆرجار خەڵك بە شێوەیەكی هەستیار و شڵەژاو لەبەرانبەر قسەیەكدا كه لە ڕاگەیاندنەكاندا بڵاو دەكرێتەوە هەڵوێست دەگرن و تووشی لەیەكتر سەنگەرگرتن دەبن.\nڕاگەیاندن بێجگە لەو كاتانەی كە لە ئازادی و هێزی ڕەخنەگرانەوه سەرچاوەی گرتووه لە خودموختاری خۆی كەڵك وەردەگرێت، دەنا بەردەوام دەبێ لەسەر هێڵی ڕای گشتی و بۆچوونی بەردەنگەكان بجووڵێتەوە. ڕای گشتی ئەو فلتەرەیە كە زۆرجار تەنانەت لە بیاڤی سیاسیشدا لە خۆباییەكان لە سواری ئەسپی خەیاڵ دادەبەزێنێ و توانا و پشتگیری ڕاستەقینەیان وەدیاردەخات، هەرچەندە زۆرجاریش ڕای گشتی چەواشە دەكرێت و وەك كەرستەیەكی لەبار لەسەفسەتەی عەقڵانیدا كەڵكی لێ وەردەگرێت. بەو چەشنە دەسەڵاتی گۆڕەپانی میدیاكاری بەردەوام لەسەر گۆڕەپانی سیاسی زیاتر دەبێت. لەكاتێكدا بەخۆی لەژێر كارتێكەری بازاڕدایە و گۆڕەپانی سیاسیش كە بەردەوام سەفسەتە بەڕاپرسیەكان دەكات لەژێر كاریگەری گۆڕەپانی میدیاكاریدا خودموختارییەكەی لاوازتر ده‌بێ و لە ئەنجامدا تواناییەكی كەمتری لەهەل ڕەخساندن بۆ لێهاتوویی كارناسانەی نوێنەرەكان، یان توانایی ئەوان وەك پارێزەرانی بایه‌خه گشتییەكان بۆ دەمێنێتەوە.\nیاساناسەكان بەردەوام هەوڵ دەدەن چوارچێوەی كاری خۆیان وا نیشان بدەن، كە بڕیارەكانیان بەپێی چوارچێوەیەكی دەرەكی بۆ نموونە پابەندبوونی ئابووری دەرناكرێت، بەڵكو ئەوان پارێزەرانی نۆرمە خوازراوەكانی كۆمەڵگەن، بەڵام ئەی ئەگەر وەدیاركەوێ كە ئەوانیش وەك هەموو بوارەكانی دیكە نەتەنیا لە یاسای گشتی و جیهانی و دان پێدانراوەكان پێڕەوی ناكەن، بەڵكو لەژێر كارتێكەری كۆمەڵێك كوتوبەندی لەخۆ سەرترو پێداویستییە ئابوورییەكان و تەنانەت پێداهەڵگوتنی میدیاكاری دان، ئەودەم دەبێ چ بڵێین؟\nیادداشتی كۆتایی نۆرمخوازانە\nوەدیارخستنی پابەندبوون و دەست بەستراو بوونی میدیاكاره‌كان لەبەرانبەر فشارەكاندا و فشاری ئەوانیش بۆ بەرهەمهێنەرە كولتوورییەكان لەبەرانبەردا بەو مەبەستە نییە كە ویستبێتم خەڵكێك تاوانبار بكەم و ئەرك بۆ بەرپرسەكان دیاری بكەم، بەڵكو ئامانجم ئەوەیە كە دەرفەتی زیاتر بە چالاكان بدەین بۆ هەڵسوكەتیان و ئەوەش كاتێك مسۆگەر دەبێ كە ئێمە نهێنییەكانی پشت پەردە بەباشی تێبگەین.\nتەنیا بەو چەشنەیە كە دەكرێ دەسكەوتە جیهانییەكانی لێكۆڵینەوە و توێژینەوەكان لە هەموو بوارەكاندا جیهانی بكەین و بە سانایی بیخەینە بەردەستی هەمووان.\nسەرچاوە: دەربارە تلوزیون و سلطه ژورنالیستم، پیربوردیو، ترجمە ناصر فكوهی، سال 1390 .\nبابەتی پێشووخالید عەزیزی وەک سکرتێری گشتیی حدک هەڵبژێردرایەوە\nبابەتی دواترسەردەستە ئێرانیەکەی باندی “پاسپۆرتی ساختە” لە تایلەند گیرا


دکتۆر بەرهەم ئەحمەد : دۆڕاندن ناخۆشە ، بەڵام خۆ دزینەوە لە بریاری خەڵك شەرمەزاریە . – WTARIKURD\nلە دووا كۆبونەوەی م.س.ی یەكێتی پەیامێكمان ڕاگەیاند كە یەكێتی سەرەڕای نیگەرانی لە ئەنجامە بەراییەكانی هەڵبژاردن ، پاپەندە بە بریاری خەڵك و لە بەر ڕۆشنایی ئەنجامەكانی هەڵبژاردن پیاچوونەوەی پێویست بۆ هەڵوێست و شێوازی كارەكانی دەكات . بێگومان ئەنجامە بەراییەكان بۆ یەكێتیەكان مایەی نیگەرانی و ناڕەحەتیە . بەڵام دیارە خەڵكی ئەم وڵاتە سیاسەت و شێوازی بەرێوەبردن و كاركردنی ئەم قۆناغەی یەكێتی لا پەسەند نیە و رەتی دەكەنەوە. بۆیە دەبێ بە ووردی گوێبیستی ئەم پەیامە بین و خۆمانی لێ كەڕ نەكەین، و پیاچوونەوەیەكی بنەڕەتی بۆ هەڵوێست و سیاسەت و شێوازی كاردنمان بكەین بەهیوای ئەوەی لە هەڵبژادنی ئایندە خەڵكی متمانەمان پێ بدەنەوە .\nدۆڕاندن ناخۆشە ، بەڵام خۆ دزینەوە لە بریاری خەڵك شەرمەزاریە . بۆیە هەر كەسێك و هەر لایەنێك بە هەر پاساوێك بە تەمای یاری كردن بێت بە بریاری خەڵك بە پێچەوانەی بڕیاری م.س. و سەركردایەتی یەكێتی دەكات، و پێچەوانەی ویستی ئەندامانی یەكیتی و خەڵكی دەبێت . لە پاڵ ناخۆشی دۆڕاندن، شەرمەزاری و ڕیسوایی بەخۆی دەگەینێت و بە دڵنیاییەوە ئەنجام تووشی سزای یاسایی دەبێت .\nئەنجامە بەراییەكانی ئێستا بۆ یەكیتی ناخۆشن، بەڵام سەركەوتنی پرۆسەی هەڵبژاردن سەركەوتنێكی مەزنە بۆ گەلی كوردستان و بۆ یەكیتیش. یەكێتی لە مێژووی خۆی تووشی گلان هاتووە بەڵام بە ئیرادەوە لێیان هەڵساوەتەوە. سەرەتای هەڵسانەوەمان لەم هەڵبژاردنە ڕێزگرتنە لە ئیرادەی خەڵك و ووردبینی لە پەیامی گلەیی و رەخنەكانی خەڵك و پیاچوونەوەی سیاسەت و سەركردایەتی و شێوازی كارەكانمانە، بە ئاراستەی وەرگرتنەوەی پشتیوانی و متمانەی گەل. خۆ گێل كردن لە واقیع و خۆسەپاندن و تۆقاندن شكست و نەهامەتی گەورەتری لێ دەكەیتەوە .\nداواكارم گشت لایەنە سیاسیەكان پابەند بین بە رێنماییەكانی كۆمیسیۆن بۆ یەكلایی كردنەوەی سكاڵاكان بە رێگەی یاسایی تا ڕاگەیاندنی ئەنجامە فەرمییەكان. ئەركی نیشتمانی هەمووان پارستنی پاكی و بێگەردی ئەم ئەزموونە دیموكراسیەیە. هەروەها پێویستە دەزگاكانی حكومەتی هەرێم، بە تایبەتی ئاسایش و پۆلیس، كاری پێویستی خۆیان بكەن بۆ راگراتنی ئارامی كوردستان و ڕێگرتن لە تەقەكردن و ئاژاوە نانەوە .\nبەرهەم ئەحمەد سالەح


ئیران.. هەژمارا وان کەسێن ب کۆرۆنایێ ژیانا خۆ ژدەست داین بۆ زێدەتری ٧ هزار کەسان بلندبوو\nوەزارەتا ساخلەمیێ دەربارەى درێژکرنا قەدەغەیا هاتن و چوونێ زەلالکرنێ ددەت\nئاکرێ.. دەما سێ رۆژانە تاخەک د کەرەنتینێ دایە\nهەولێر.. دوو حالەتێن نوو یێن توشبوون ب کۆرۆنایێ هاتنە تومارکرن\nلیژنەیا دارایی یا پەرلەمانێ عێراقێ بەحسا هەبوونا مەترسیێ لسەر مووچەیێ فەرمانبەران دکەت\nئەندامەکێ سەرکرداتیا یەکێتیێ: دەمێ جڤینا مە دگەل پارتی نەهاتیە دیارکرن\nب ڤان کریاران ئازارا پشتا خۆ نەهێلە\nهەبوونا ئازارا پشتێ یەکە ژ ئاریشەیێن ساخلەمیێ کو گەلەک جاران ژبەر زێدە ڕۆنشتن و گرنگی نەدان ب وەرزشکرنێ دروست دبیت، ئەڤ کریارە ئازارا پشتێ د دەمەکێ کێم دا ناهێلن.\nڕۆژنامەیا میرەر یا بەریتانی د بابەتەکێ ساخلەمیێ دا بەحسا چەند ڕێکارێن ساناهی کریە کو هەڤکارن بۆ نەمانا ئازارا پشتێ د دەمەکێ کێم دا.\n١. کێمکرنا کەرستەیێن ناڤ جانتایا ملی یان دەستی\nلگۆڕی ڤەکۆلینەکێ د جانتایا دەستی دا نێزیکی ١٧ پێدڤیێن ڕۆژانە تێدانە کو دکەتە سێ کیلۆگرام، دگەل پێکهاتا جاناتیێ ژی کیلۆیەکا دی بۆ زێدە دبیت، کو سەدەمە بۆ دروستبوونا ئازارا پشتێ، ب گوتنا زانایان نابیت جانتا ملی و دەستی ژ دوو کیلۆیان زێدەتر بیت، دگەل ڤێ یەکێ ژی دا پێدڤیە هەر چەند خولەکان جارەکێ جانتا بدەستەکێ بهێتە هەلگرتن.\n٢. کرنا لڤینێن وەرزشی\nگرنگە دەستپێکرنا ڕۆژێ ب لڤینێن وەرزشێ بیت، ژبەرکو د شەڤێ دا ماسولکەیێن لەشی خاڤدبن، بۆ ڤێ یەکێ ژی ئەڤ کریارە گرنگن، پالدانا سەر پشتێ و بلندکرن و نێزیککرنا پیان ژ سینگی، یان ژی ب هەردوو دەستان چووکێت خۆ بگرە و نێزیکی سینگێ خۆ بکە د دەما ١٠ چرکەیان دا.\n٣. ڕاوەستیان د کوژیەکێ ژوورێ دا\nگەلەک سەحکرنا شاشەیێ تەلەفزیۆن و مۆبایلێ ئازار و گرژبوونا ماسولکەیێن مل و ستۆی دروست دکەت و دیڤدا زەرەرێ ب بڕبڕە (فەقەرات) پشتێ دگەهینیت، بۆ نەمانا وێ ئاریشەیێ گرنگە د کۆژیەکێ ژوورێ دا ڕاوەستی و هەردوو دەستا بۆ سەری بلند بکەی و دگەل دا سینگ و زک بلند ببن، ئەڤ لڤینە ژی پێدڤی ب شەش چرکەیان هەیە.\n٤. کێمکرنا ڕۆنشتنێ\nگەلەک ڕۆنشتن زەرەرێ ب پشتێ دگەهینت، کەسێن کو د ناڤ تڕۆمبێلێ دا یان ل جهێ کارێن وان نێزیکی ١٠ دەمژمێر دادنیشن مەترسی لسەر بڕبڕەیا پشتێ دروست دکەن، باشترە هەر ٢٠ بۆ ٣٠ خولەکان جارەکێ لسەر پیان ڕاوەستن و پیێن خۆ بلڤینن.\n٥. سەرێ خۆ بۆ لایێ ڕاست و چەپ بلڤینە\nڤێ لڤینێ پێدڤی ب نێزیکی ٦٠ چرکەیان هەیە کو مفا بۆ بڕبڕەیا پشتێ هەیە د دەما ڕۆنشتنێ چ ل مال یان ل جهێ کاری.


ئه‌مریكاو ئه‌ڵمانیا له پشتیوانییكردنی هێزە عێراقییەکان به‌رده‌وام ده‌بن\n06:05 - 14/02/2020\nئه‌مریكا و ئه‌ڵمانیا پشتگیرى و پشتیوانى خۆیان بۆ هێزه‌كانى عێراق دووپاتده‌كه‌نه‌وه و ده‌شڵێن، به‌رده‌وام ده‌بن له كۆتایهێنان بە رێکخراوی تیرۆریستیی داعش.\nمارک ئێسپەر، وەزیری بەرگریی ئەمریکا، ڕایگه‌یاند، ئەمریکا پابەندە بە پێشکەشکردنی مەشق و راوێژەکانی لە عێراق، هەروەها بەردەوام دەبێت لە ئەرکەکەی بۆ کۆتاییهێنان بە رێکخراوی تیرۆریستیی داعش.\nمارك ئێسپەر لە پەراوێزی کۆنفرانسی ئاسایشی میونشن لەگەڵ هاوتا ئەڵمانییەکەی، لە کۆنگرەیه‌كى رۆژنامەوانیدا رایگه‌یاند، ئەمریکا پابەندە بە پێشکەشکردنی مەشق و راوێژەکانی لە عێراق، هەروەها بەردەوام دەبێت لە ئەرکی خۆی بۆ کۆتاییهێنان بە رێکخراوی تیرۆریستیی داعش.\nوتیشى، دۆخی عێراق لە ئێستادا ئاڵۆزە، لە میانی کۆبوونەوەی هاوپەیمانیی (نێودەوڵەتیی دژ بە داعش) بەتایبەت باسمان لە فراوانکردنی رۆڵی ناتۆ کرد لە عێراق لە بەرەنگاربوونەوەی داعش.\nوه‌زیری به‌رگریی ئه‌مریكا ئاماژەی بەوەشکرد، وڵاته‌كه‌ی کاردەکات بۆ هەماهەنگیی لەنێوان هاوپەیمانی نێودەوڵەتیی دژ بە داعش و حکوومەتی عێراق بۆ یارمەتیدانی بەغدا و وتى، کارەکانی هاوپەیمانییەکە کۆتایی نەهاتووە، و رێککەوتین لەسەر مانەوەمان بە هەستیارییەوە.\nوتیشى، ئەڵمانیا هاوبەشە لە هاوپەیمانی نێودەوڵەتیی، و بەردەوام دەبێت لە بەجێگەیاندنی ئەرکەکەی لە شەڕی دژ بە داعش.


"سائرون" لايه‌نه‌يل هاوپه‌يمان چه‌وه‌ڕيكرياگى وه‌ناو ئاشكرا كرد\nشه‌فه‌ق نيوز/ رائد فه‌همى سه‌ركرده له هاوپه‌يمان سائرون و سكرتێر حزب شيوعى، باس له‌وه كرد ك هاوپه‌يمانه‌گه‌ى ده‌سكرده‌سه نزيكه‌و بوين له فراكسيۆنه‌يل سياسى له ريككه‌فتن له‌بان به‌رنامه‌يگ حكومى ئه‌را وه‌ڕيه‌وبه‌ردن وڵات.\nفه‌همى ئه‌را شه‌فه‌ق نيوز وت: ريككه‌فتنيگ هه‌س وه ئه‌لحكمه‌و ئه‌لنه‌سر و زوورم پيكهاه‌يل ئئتلاف نيشتمانييش هانه بان په‌يڕه‌وه‌يل به‌رنامه‌ى حكومى و روخسار گشتى حكومه‌ت ئاينده‌و ئى له‌يه‌كڕه‌سينه‌وه‌يشه جموجويل ئه‌ياده مه‌كينه‌گه وه‌شيوه‌ێ گورجيگ وه‌ره‌و فراكسيۆنه‌يل تر.\nفه‌همى له‌باره‌ى كورديش وت: گفتگوو دوير و ديريژيگ وه‌ل پارت ديموكرات كوردستان كرياگه، وه‌لێ مه‌سه‌له‌گه وه‌و جووره وه‌ل يه‌كێتى نيشتمانى نه‌ويه‌و چه‌ن رووژيگ تر ئاينده گفتگوو هاوشيوه‌ى وه‌ليا ئه‌نجام ئه‌گرێد.


دەنگی بلوێر - قەڵەم\nتاریخ ایجاد در جمعه, 30 مهر 1395 21:58\nدەمەوێ پێی بڵێم نوێژەکانی بە بێ باسی ئەم بلوێرە، چەندە بەتاڵ و بێ دەنگ و رەنگن. ئەوەیکە چیتر خوا گوێی لە نوێژ نەماوە و تەنیا لەبیری ئەوەدایە لە دەست ئەو دەنگە ناخۆشە رزگاری بێت و بەس. بەڵام زۆر زوو پەشیمان دەبمەوە.\nخودا کە دەنگی بلوێرەکە دەهاتەوە گوێی، وەک هەمیشە توڕە دەبوو، هەر چی لەبەردەستدا بایە فڕێی دەدا، هەر لە گۆی زەوییەوە بگرە، هەتا هەتاو و ئەستێرە و کاکەشانەکان. کە فڕێیشی دەدان، دونیا بۆ چەند ساتێک وەها دەشێوا کە بۆ وێنە من لە جیاتی ئەوەی لە ماڵی خۆمان وەک هەمیشە لە بەر پەنجەرەکەدا بم، دەمبینی لەسەر مانگم و لەوێ لە سەر رووبەری وشک و بێ ئاوی، سەیری ئەو هەتاوەی دەکەم وا لە ملی دیکتاتۆرێک ئاڵابوو.\nمن نازانم خودا بۆچی بە بیستنی ئەو دەنگە توڕە دەبوو،... داخۆ بیری چی دەخستەوە؟ لەداخی مرۆڤ بوو (ئەوەیکە لە رەگەزی خۆی دروستی کردبوو و کەچی بە کردەوە هیچی لەو نەدەچوو)، لە بێتاقەتی، یاخود بە هۆی ئەوەی 'توڕەیی' یەکێک لە خەسڵەتە ئەبەدی و ئەزەلییەکانی بوو و دەبا جارجارە وەک هەموو خەسڵەتەکانی تری دەریبخات. بە راستی من نازانم، بەڵام حەزم لە توڕەییەکەی بوو. هەربۆیە کاتێک دایکم دەیویست نوێژ بخوێنێ و لە سەر بەرماڵەکەی وەک هەمیشە دەست بۆ ئاسمانەکان بڵیندبکاتەوە، بە گوێیدا دەمچرپاند "داوا لە خودا بکە ئەمڕۆیش توڕە بێت،... با وەک هەمیشە دونیا بەیەکدا بدات!"\nهەڵبەت دایکم بەقسەی نەدەکردم. وەک هەمیشە ناوچاوانی تێکدەنا و بە روویەکی گرژەوە پێی دەگوتم "خودا پێش ئەوەی کەسێکی توڕە و تەوسەن بێت، میهرەبان و دلۆڤانە، بۆیە هەمیشە دەبێ داوای رەحم و شەفەقەتی لێ بکەین!" من کە لە کاری دونیادا هیچ رەحم و شەفەقەتێکم بەدەی نەدەکرد، دەمگوت "دایە گیان، دەزانم لە دڵ و دەروونی خۆتەوە دەڕوانیتە خودا، بەڵام بەڵکو بە توڕەیی ئەو زاتە، دونیا بە بارێکی تردا بکەوێ!" دایکم پێی وابوو داوای میهرەبانی لە خودا، بیری خودایشی دەهێنێتەوە کە پێش لە هەر شتێک دەبێ میهرەبان بێت!\nیەکێک لەو شتانەی من لە ژیانمدا هەستم پێکردووە بەڵام لێی تێنگەیشتووم، دووپاتبوونەوەیە: دووپاتبوونەوەی خەوتن، بەئاگابوونەوە، خواردن و...،... هەروەها دووبارەبوونەوەکانی میهرەبانی و... توڕەییەکانی خودا. وەک بڵێی خودا کاتێک دونیای دروست کردووە، یەکەم کەرەسە کە لەبەر دەستیدا بووە 'دووبارەبوونەوە' بووە. نا، ببورن! کەرەسە نا! رەنگە باشترە بڵێم فۆرم، واتە چوارچێوەیەک وا هەموو شتەکانی لەودا چەپاندووە.\nشت کە دووبارە کرایەوە، مانای ئەوەیە نە خۆی کۆتایی پێ دێت و نە ئەو دۆخەیش لەگەڵ خۆی دەیهێنێ، یەک جار بۆ هەمیشە دادەمەزرێ و سەقامگیر دەبێ. هەربۆیە لە دووای ئەوەی خوا هێور دەبووەوە، زەوی و هەسارە و ئەستێرەکان دەگەڕانەوە شوێنی خۆیان و من دیسان دەچوومەوە بەر پەنجەرەکەمان و، هەتاوەکەیش لە ملی دیکتاتۆرەکە دەبووەوە. ئیتر دونیا وەک جارانی خۆی لێدەهاتەوە، وەک بڵێی هیچ شتێک نەقەومابێ!\nبەڵام سەرەڕای ئەمە، من هەمیشە پێم وابوو سەرئەنجام یەکێک لە توڕەییەکانی خودا، دوواتوڕەبوونی دەبێ و، ئیتر دونیا بە لایەکدا دەکەوێ. هۆکاری ئەمەیش نەک من، بەڵکو جۆری هەڵچوونەکانی ئەو بوو. دەبا لەوێ بی و بیبینی، راستەوخۆ، جا ئەوسا تێدەگەی دەڵێم چی! توڕەییەکانی خودا لە هەبوونی منداڵ و ئاشق بوون دەچێ، تا مرۆڤ بۆ خۆی نەیبێ و نەبێ، نازانێ چین. دەبێ گێژەڵووکەی هەناسە و نەعرەتەی بێ وێنەی ببیستی بۆ ئەوەی لە من تێبگەی. ئەو هەناسەی، وا دونیا بۆ خوڵقانی خۆی، ودمێکی لێ بەقەرزگرت و، ئەو نەعرەتەیەی، شەیپووری ئیسڕافیل تەنیا یەک نۆتی لێ دزیوە. من لەم توڕەبوونانەدا بوو زانیم ئەو شتەی هەسارە و ئەستێرەکانی ناو کاکەشانەکانی بە شێوەیەکی نادیار بەیەکترەوە بەستووەتەوە، ئەم هەناسە و نەعرەتەیەیە. ئەوەیکە هەموو شتێ لەم دونیایەدا حەزی بە سوڕخواردنەوە لە ناو بازنەیەکی دایرەئاسادایە، هی ئەوانە.\nخودا کە هەموو شتێ پێکەوە و لە یەک کاتدا دەبینێ، نازانم چ بەشێکی ئەو دیمەنە گشتییە وا توڕەی دەکرد،... تەنیا بەشێکی بچوکی بوو، یان هەر هەموو دیمەنەکە؟ داخۆ ئەوە توڕەی دەکرد من وازم لە دانیشتنی پشت پەنجەرەکە نەدەهێنا، یان ئەوەیکە دیکتاتۆرەکە سەرەڕای ئەوەی بۆ ماوەیەکی کورتیش هەتاوی لەمل کردبوو، کەچی دوواتر زۆر ئاسان خۆی دەدایەوە دەست تاریکاییەکانی ژیانی. یان رەنگە لەوە توڕە بوو کە بۆچی دەبێ زەوی، بێکۆتایی بە دەوری هەتاودا بسوڕێتەوە، بێ ئەوەی بتوانێ هاوکات هەر دوو بەشی روون بێت.\nمن زۆر جار هەست دەکەم خودا لە خۆی توڕەیە، ئەوەیکە ناتوانێ ئەم جیهانەی وا خوڵقاندوویەتی، بیکاتەوە بە شتێکی تر. لەوەیکە پلان و نەقشەی تری بە دەستەوە نیە. وا تێدەگەم جیهان لە دووای خوڵقانی، وەها خۆی بە سەر خوڵقێنەرەکەیدا سەپاندووە کە خۆی لە راستیدا بووە بە نیوەخودا، یان خودایەکی تەواوی تر. دیاردەیەک کە بۆ هەمیشە خوڵقاوەو ئیتر دەستکاری ناکرێتەوە. وەک دەزانین کە خودایش بوو بە دوو، ئیتر ژیان و 'بوون' سەرتاسەر دەبێ بە شەڕ.\nمن پێم وایە لە گەڵ ئەوەی خودا دەیزانی ئادەم و حەوا دەخەڵەتێن و لە بەهەشت وەدەردەنرێن، بەڵام بڕوای بە ئەقڵی مرۆڤ هەبوو، ئەوەیکە سەرئەنجام رۆژێک لە رۆژان دەتوانێ بەکاری بێنێتەوە و بگەڕێتەوە بۆ ئەو جەننەتەی وا هەمیشە لە دووای جێهێشتنی تاسەی دەکرد. بەڵام چی بینی؟ لەوێ لە سەر کورسییەکەیەوە زەوییەکی بینی پڕ لە دووکەڵ و خوێن و دەنگی گریان و مەراق. ئەو مێروولە ـ مرۆڤانەی وا لە ترسی یەکتر ئەوەندەیان کون لە زەوی چێکردبوو کە زەوی وەک بلوێرێکی ناو بەتاڵ بە دونیادا دەسوڕایەوە و دەنگی، وەک لورەی گورگی برسی گوێی گەردوونی تەنیبوو. خودا رقی لەو دەنگە بلوێرە بوو.\nجاری وایە بۆ ئەوەی دایکم هان بدەم بەگوێم بکا، حەزدەکەم باسی بلوێرەکەی بۆ بکەم. باسی ئەوەی خودا بۆ ئەوەی گوێی لەو دەنگە ناخۆشە نەبێ، دەست بە گوێیەوە دەگرێ و چاوەکانی دەقونجێنێ و بێزێکی سەیر دایدەگرێ. دەمەوێ پێی بڵێم نوێژەکانی بە بێ باسی ئەم بلوێرە، چەندە بەتاڵ و بێ دەنگ و رەنگن. ئەوەیکە چیتر خوا گوێی لە نوێژ نەماوە و تەنیا لەبیری ئەوەدایە لە دەست ئەو دەنگە ناخۆشە رزگاری بێت و بەس. بەڵام زۆر زوو پەشیمان دەبمەوە. دایکم ئەوەندە سەرقاڵی نوێژەکانیەتی کە جاری وایە پێم وایە تەنانەت خودایشی لەبیر چووەتەوە! نوێژ وەها دونیای دایکمی تەنیوە، کە بە خەیاڵدا نایەت. نوێژ، خڵقەتە و خڵقەت نوێژ،... نوێژ خودایە و خودا نوێژ. تەنانەت بگرە چونکە نوێژ بە دەستەوە دێت و لە جەستەی دایکم دەئاڵێ و لەسەر بەرماڵەکە راست و نەوی دەکاتەوە، دەبێ بە سێبەرێکی وەها گەورە و زەبەلاح کە هەموو 'بوون' دەگرێتەوە. دەمەوێ بڵێم دایە گیان! گوێت لە بلوێرەکەیە؟ بەڵام ناپرسم. دەزانم دایکم گوێی لێیە. ئەو لەمێژە گوێی لێیە، بەڵام دەیەوێ بە نوێژەکانی فەرامۆشی بکات. پێم وایە دایکم لەمێژە ئاگای لە دەستەوەستانی و دۆخی دژواری خودایە. ئا! ئیستا دەزانم. ئەو نوێژ بۆ خودایش دەکا، ئەوەیکە خودا رەحم بە خودا بکا! دایکم لە دڵ و دەروونی خۆیدا (ئەگەرچی قەت نایدرکێنێ) باوەڕی بەوەیە جیهان لە راستیدا پڕی خودا تاقانەکانە. ئەو پێی وایە گەر وانەبێ ئەوا لەمێژ بوو دونیا ئاداری بە سەر پادارەوە نەدەما.\nباوکم لەم کاتانەدا ورتەیەکی لێوە دێت کە من هەتا ئەم تەمەنەی ئیستایشم نەمزانی چی بووە.\nکچە دراوسێیەکمان هەیە کە ماوەیەکە لە ژێرزەمینییەکەیاندا تەشییەکەی نەنکی هێناوەتەوە دەرەوە و رۆژ تا ئێوارە خەریکی رستنیەتی. چونکە باڵابەرزیشە، یەکجار لێی جوانە. بۆ خۆی دەڵێ، شەوێ نەنکی هاتووەتە خەوی و داوای لێکردووە تەشییە لەمێژینەکە بێناز نەکا، بەڵام من دەزانم کە ئەمە تەنیا چیرۆکە و بەس. من دەزانم ئەو کچە شەوێک لە شەوەکان بە هەڵکەوت، وەک خودا، گوێی لە دەنگی بلوێرەکە بووە و ئیتر بڕیاری داوە جگە لە تەشی رستن، هەتا دەمرێت، چیتر نەکا. ئەو پێی وایە تەنیا خۆخەریک کردن بە شتە بچوکەکان دەتوانێ ئەو دەنگە گەورە و سامناکانەت پێ لەبیر بباتەوە.\nخودا چاوی لە کچە تەشی رێسەکەیە و دیمەنەکەی ئەوەندە لەبەرچاودا جوانە کە بۆ چەند ساتێک دەست لە سەر گوێیەکانی هەڵدەگرێ و مەحوی دیمەنەکەی بەردەمی دەبێ. ئەوسا بزەیەک دێتە سەر لێوەکانی. لەبیری نایێ کەی و چۆن بیری خوڵقانی تەشی هاتووەتە زەینییەوە، بەڵام هەرچی بێت، لای، خڵقەتێکی جوانە. سەیری لەش و لاری کچەکە دەکا. چەند جوان بە دەم رەستنەوە بە ئاستەم دەلەڕیتەوە. سەیری تەوێڵی دەکا. خورییەکە چەند ئاسان خۆ دەدا بە دەست "بەبەنەوە بوونەوە". تەنیا ئەوەندە بەسە هەڵی چەرخێنی!\nخودا بە پەلە رادەبێ. ئەگەرچی بڕیارێکی دژوارە، بەڵام دەیدا! دونیا لەیەک چاوتروکانا دەکا بە خوری،... سەرتاپا و سەرتاسەر خوری. ئەوسا خۆی لە سەر کورسییەکەی رادەبێ و گەورەترین تەشیی دونیا بە دەستەوە دەگرێ و دەست دەکا بە رێسانی.\nدایکم ئاگای لەم بەزمە نیە. ئەو وەک هەمیشە خەریکی نوێژکردنە. من ئاگام لێیە بەرماڵەکەی بەردەمی نوێ دەبێتەوە، بەڵام لە دەرەوە، بەردەوام دەنگی بلوێر دێتە گوێ.\nبیردەکەمەوە تۆ بڵێی بتوانرێ دەنگ بکرێ بە خوری،... بڵێی؟!


📝 لە کەسێتی شەهیدانی هەڵەبجە و ئەنفالدا هەموو شەهیدانی کوردستان بەبیردێنینەوە، رژێمە داگیرکەرو بکوژەکانی کوردستانیش بە توندی شەرمەزار ئەکەین | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nلە کەسێتی شەهیدانی هەڵەبجە و ئەنفالدا هەموو شەهیدانی کوردستان بەبیردێنینەوە، رژێمە داگیرکەرو بکوژەکا\nلە کەسێتی شەهیدانی هەڵەبجەهەڵەبجە و ئەنفالئەنفالدا هەموو شەهیدانی کوردستان بەبیردێنینەوە، رژێمە داگیرکەرو بکوژەکانی کوردستانیش بە توندی شەرمەزار ئەکەین\nئێمە هەرگیز هەڵەبجە لەیاد ناکەین\nبەر لە 30 ساڵ و لە 16 ئازاری 1988دا، رژێمی ئێراق کۆمەڵکوژییەکی گەورەی بە چەکی کیمیایی دژ بە خەڵکی بێتاوانی هەڵەبجە ئەنجام دا. لە لە ئاکامدا زیاتر لە پێنج هەزار مناڵ و ژن و پیر ژیانیان لێسەندرایەوەو بە هەزارانیش بریندار بوون. بۆمبارانکردنی هەڵەبجە بە چەکی کیمیایی یەکێک لە زنجیرە تاوانەکانی رژێمی بەعسی ئێراق بوو بۆ جینۆسیادکردنی کورد لە باشووری کوردستان. هەروەک لە پێشدا بە کیمیابارانی ناوچەکانی بادینان و بالیسان و شێخ وەسانان و قەرەداغ دەستی بە پرۆسە بەدناوەکەی ئەنفال بە مەبەستی قڕکردن و لەناوبردنی کورد و کوردستانیان کردبوو.\nهەر لە سەرەتاوە کە رژێمی بەعس لە ئێراقدا دەسەڵاتی گرتە دەست، دەستی بە کۆمەڵکوژی و توانەوەی گەلی کورد کرد. دواتر کەوتە گیانی کوردانی فەیلی و بەهەزارانیان کوشت و بە دەیان هەزاریشیان دەربەدەرو بێ سەروشوێن کردن. هەر لە سەرەتای ساڵانی هەشتاکانی سەدەی رابردوو، 8 هەزار بارزانیان پێکەوە گرتن و کۆمەڵکوژیان کردن. لە پرۆسەکانی ئەنفالدا و لە ماوەی چوار ساڵدا لە هەموو باشووری کوردستان هەر گەرمیانەوە تا بادینان زیاتر لە 182 هەزار کەسی بێتاوانیان راپێچی بیابانەکانی باشووری ئێراق کردو کۆمەڵکوژو زیندەبەچاڵیان کردن. زیاتر لە 4000 دێ و دێهاتی کوردستانیشیان خاپوور کرد.\nبا هەرکەسێک بزانێ تا ئێستاش هێرشی کۆمەڵکوژیی لە دژی کوردان کۆتایی نەهاتووە. هەتا ئێستاش ئەو هێرشانە بە شێوەی جیاواز لە سەر هەر چوارپارچەی کوردستان بەردەوامن. هەردوێنی بوو لە شەنگاڵ خەڵکی ئێزدی قەلاچۆکران و ژن و کچ و مناڵیی کوردان رفێنران و بەهەزاران زیندەبەچاڵ و بێسەروشوێن کران. دوو ساڵ بەر لە ئێستا تاوانێکی کۆمەڵکوژیی بەرامبەر گەلی جزیرەی بۆتان کرا. هەر ئێستا هێرشەکانی دەوڵەتی تورکیا لە زۆر ناوچەی تری کوردستان بەردەوامن و کۆمەڵکوژی بەدوای خۆیاندا دێنن. ئەوا 56 رۆژە بە هەموو هێزی خۆی بەردەوامە لە هێرشکردنە سەر عەفرین و خەڵک کۆمەڵکوژ ئەکات. بەڵام بە بەرخۆدانە قارەمانانەی هێزەکانی یەپەگە و یەپەژە دەوڵەتی تورکیا نەیتوانیوە بگاتە ئامانجەکانی خۆی. بۆیە پێویستە بزانین لە سیهەمین ساڵڕۆژی کۆمەڵکوژی هەڵەبجەدا کۆمەڵککوژی عەفرین لە رۆژەڤدایە. بۆ ئەوەی هەڵەبجەیەکی تر درووست نەبێت پێویستە هێزە سیاسیەکانی کوردستان پێکەوە رێک بکەون و پێکەوە خاوەندارێتی لە عەفرین بکەن. پێویستە هێزی بەرگری و پاراستنی کوردستان ببنە یەک و بەهێزبکرێن.\nتراژیدیای هەڵەبجە لە رووی مرۆڤایەتیە بووە ناسنامەی قەلاچۆکردنی کوردان. کارەساتی شەنگاڵیش بەهەمانشێوە ناسنامەی ئەو دۆخەیە. هاوتەریبی ئەمانەش بەرگری و بەرخۆدان، بە تایبەتیش بەرخۆدانی کۆبانێ، ئێستاش بەرخۆدانی قارەمانانەی عەفرین. هاوسەنگەری و پێکەوبوونی هێزی بەرگریی کوردستانیان لە دژی تیرۆریزمی داعشیی، ناسنامەی بەرخۆدان و بەرگریی ئافراندووە.\nئێمە هەرگیز هەڵەبجە لە یاد ناکەین، هەروەک چۆن دێرسیم، گەلی زیلان، سەردەشت، مەریوان، عامودا، ئەنفال، کوردانی فەیلی، یارسان، یەزیدی، شەنگال، رۆبۆسکی و هەموو کۆمەڵکوژیەکانی تر کە بەدەستی داگیرکەران کراون، لەیاد ناکەین. بەڵی ئێمە هەرگیز هەڵەبجەو جزیرەی بۆتان لە یادا ناکەین.\nئێمە وەک کۆنگرەی نەتەوەیی کوردستانکۆنگرەی نەتەوەیی کوردستان جارێکی دی لە کەسێتی شەهیدانی هەڵبجەو ئەنفالدا، سەرجەم شەهیدانی کوردستان بەبیردێنینەوە، سەری رێز بۆ یادی ئەوان دادەنەوێنین.\nکۆنگرەی نەتەوەیی کوردستان-ک.ن.ک\n➕ ئەم بابەتە لەلایەن: (نالیا ئیبراهیم)ەوە لە: Mar 31 2018 6:41PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Apr 1 2018 4:07PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 1 2018 4:07PM باشترکراوە\n📕 هەڵەبجە و ئەنفال | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nهەڵەبجە و ئەنفال\nسالار حەمە سور باسیرە\n👁 ئەم بابەتە 5,389 جار بینراوە\n1. 👁 سالار باسیرە\n📕 هەڵەبجە و ئەنفال لە بەڵگەنامە نهێنییەکانی ئەمریکادا | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\nهەڵەبجە و ئەنفال لە بەڵگەنامە نهێنییەکانی ئەمریکادا\nئامادەکردنی: وریا ڕەحمانی\nپڕۆفیسۆر مایکڵ کیلی پێشەکی بۆ نووسیوە\nزۆرن ئه و دیکتاتۆرانەی کە وەک تاوانبار لە دادگا نێو دەوڵەتیەکان یا دادگای وڵاتی خۆیاندا لیپرسینەوەیان لەگەڵ دا کراوە. هەندێکیان پێش دەرچوونی حوکمەکەیان بە هۆکاری جۆراوجۆر مردوون و لە ڕاستیدا ئەم جۆرە مردنانە بۆدیکتاتۆرەکان بووە بە شتێکی باو , هێرمانگۆری پێش لە جێبەجێکردنی حوکمی دادگای نۆرینبێرگ خۆی کوشت، هیدکی تۆجۆ لە کاتی دادگای سەربازی تۆکیۆ هەوڵیدا بە شێوەی هارارکی خۆی بکوژێت، ئیسلۆبۆدان میلۆسۆفیچ لە کاتی دادگایی کردن لە لایەن دادگای نێودەوڵەتییەوە لە لاهلی بەهۆی نەخواردنی دەواو دەرمانەوە ڕێگەی بۆ مەرگی خۆی هەموار کرد، ئۆگۆستۆ بینۆشە پێش لە تەواو بوونی دادگایی کردنەکەی بەمەرگی ئاسایی مرد، بەڵام سەدام دادگایی کراو بە لە سێدارە دان حوکم دراو حوکمەکەشی جێبەجێ کرا.\nلێپرسینەوە لەگەڵ تاوانی ئەنفال و کیمیابارانی هەڵەبجە بەلەسێدارەدانی سەدام کۆتایی پێهات بەڵام دادگای نێونەتەوەیی لاهای تەنانەت پاش مردنی میلۆسۆڤیچیش درێژەی بەکاری خۆیدا و بڕیاری تاوانباربوونی میلۆسۆڤیچی دەرکرد.\n🔗 خوێندنەوە / داونلۆدکردنی پەڕتووکی: هەڵەبجە و ئەنفال لە بەڵگەنامە نهێنییەکانی ئەمریکادا\n📥 ژمارەی داونلۆد: 730 جار\n➕ ئەم بابەتە لەلایەن: (هاوڕێ باخەوان)ەوە لە: Nov 26 2013 9:17PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Sep 10 2018 10:24PM باشترکراوە\n👁 ئەم بابەتە 11,385 جار بینراوە\n📷 فایلی وێنە 1.0.1 85 KB Nov 26 2013 9:17PM هاوڕێ باخەوان\n📕 فایلی PDF 1.0.1 5 MB 504 Nov 26 2013 9:17PM هاوڕێ باخەوان\n1. 👁 وریا رەحمانی\n📝 کەنەکە: لە کەسێتی شەهیدانی هەڵەبجە و ئەنفالدا هەموو شەهیدانی کوردستان بەبیردێنینەوە | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nکەنەکە: لە کەسێتی شەهیدانی هەڵەبجە و ئەنفالدا هەموو شەهیدانی کوردستان بەبیردێنینەوە\nلە کەسێتی شەهیدانی هەڵەبجەهەڵەبجەو ئەنفالدا هەموو شەهیدانی کوردستان بەبیردێنینەوە، رژێمە داگیرکەرو بکوژەکانی کوردستانیش بە توندی شەرمەزار ئەکەین\nبەر لە 32 ساڵ و لە 16ی ئازاری 1988دا، رژێمی عێراق کۆمەڵکوژییەکی گەورەی بە چەکی کیمیایی دژ بە خەڵکی بێتاوانی هەڵەبجە ئەنجام دا. لە لە ئاکامدا زیاتر لە پێنج هەزار مناڵ و ژن و پیر ژیانیان لێسەندرایەوەو بە هەزارانیش بریندار بوون. بۆمبارانکردنی هەڵەبجە بە چەکی کیمیایی یەکێک لە زنجیرە تاوانەکانی رژێمی بەعسی عێراق بوو بۆ جینۆسیادکردنی کورد لە باشووری کوردستان. هەروەک لە پێشدا بە کیمیابارانی ناوچەکانی بادینان و بالیسان و شێخ وەسانان و قەرەداغ دەستی بە پرۆسە بەدناوەکەی ئەنفال بە مەبەستی قڕکردن و لەناوبردنی کورد و کوردستانیان کردبوو.\nهەر لە سەرەتاوە کە رژێمی بەعس لە عێراقدا دەسەڵاتی گرتە دەست، دەستی بە کۆمەڵکوژی و توانەوەی گەلی کورد کرد. دواتر کەوتە گیانی کوردانی فەیلی و بەهەزارانیان کوشت و بە دەیان هەزاریشیان دەربەدەرو بێ سەروشوێن کردن. هەر لە سەرەتای ساڵانی هەشتاکانی سەدەی رابردوو، 8 هەزار بارزانیان پێکەوە گرتن و کۆمەڵکوژیان کردن. لە پرۆسەکانی ئەنفالدا و لە ماوەی چوار ساڵدا لە هەموو باشووری کوردستان هەر گەرمیانگەرمیانەوە تا بادینان زیاتر لە 182 هەزار کەسی بێتاوانیان راپێچی بیابانەکانی باشووری ئێراق کرد و کۆمەڵکوژو زیندەبەچاڵیان کردن. زیاتر لە 4000 دێ و دێهاتی کوردستانیشیان خاپوور کرد.\nبا هەرکەسێک ئەو راستییە بزانێ تا ئێستاش هێرشی کۆمەڵکوژیی لە دژی کوردان کۆتایی نەهاتووە. هەتا ئێستاش ئەو هێرشانە بە شێوەی جیاواز لە سەر هەر چوارپارچەی کوردستان بەردەوامن. هەردوێنی بوو لە شەنگاڵ خەڵکی ئێزدی قەلاچۆکران و ژن و کچ و مناڵیی کوردان رفێنران و بەهەزاران زیندەبەچاڵ و بێسەروشوێن کران. چوار ساڵ بەر لە ئێستا تاوانێکی کۆمەڵکوژیی بەرامبەر گەلی جزیرەی بۆتان کرا. دوو ساڵ لەمەوبەریش هەمان تاوان لە عەفرینعەفرین کرا. پێنج مانگ پێش ئێستاش هەمان سیناریۆ لە گرێ سپیگرێ سپی و سەرێ کانی دووبارە بووەوە. هێرشەکانی دەوڵەتی تورکیا لە زۆر ناوچەی تری کوردستان بەردەوامن و کۆمەڵکوژی بەدوای خۆیاندا دێنن. پێویستە بزانین لە 32ەمین ساڵڕۆژی کۆمەڵکوژی هەڵەبجەدا هێشتاش کۆمەڵکوژیی لە زۆر شوێنی کوردستان لە رۆژەڤدایە. بۆ ئەوەی هەڵەبجەیەکی تر درووست نەبێت پێویستە هێزە سیاسیەکانی کوردستان پێکەوە رێکبکەون و پێکەوە خاوەندارێتی لە هەموو کوردستان بکەن. پێویستە هێزی بەرگری و پاراستنی کوردستان ببنە یەک و بەهێزبکرێن.\nئێستاش ئاوەدانکردنەوەو بوژانەوەی هەڵەبجەو شەنگاڵ و هەموو ئەو دەڤەرانەی رووبەڕووی کۆمەڵکوژی بوونەوە، چارەسەرکردنی برینداران و باشکردنی گوزەرانی خەڵکی ئەو ناوچانەو بەجێماوانی ئەنفال و تاوانەکانی تر، ئەرکێکی نەتەوەیی و ویژدانی و ئەخلاقییە. ئەرکێکی دیکەی نەتەوەیی و ویژدانی و ئەخلاقیی ئاوەدانکردنەوەی هەلەبجەو مسۆگەرکردنی ژیانێکی شایستەیە بۆ دانیشتوانەکەی. دابینکردنی خزمەتگوزاری و پێویستیەکانی خەڵکی ئەو شارە بریندارەیە. پێویستە هەمیشە هەڵەبجەو کارەساتی هەڵەبجە بە چالاکی کۆمەڵایەتی و کلتوری و هونەری و سیاسی بەبیربهێنرێتەوە.\nئێمە هەرگیز هەڵەبجە لە یاد ناکەین، هەروەک چۆن دێرسیم، گەلی زیلان، سەردەشتسەردەشت، مەریوانمەریوان، عامودا، ئەنفال، کوردانی فەیلی، یارسان، ئێزدی، شەنگال، رۆبۆسکی و هەموو کۆمەڵکوژیەکانی تر کە بەدەستی داگیرکەران کراون، لەیاد ناکەین. بەڵی ئێمە هەرگیز هەڵەبجەو جزیرەی بۆتان لە یادا ناکەین.\nئێمە وەک کۆنگرەی نەتەوەیی کوردستان جارێکی دی لە کەسێتی شەهیدانی هەڵبجەو ئەنفالدا، سەرجەم شەهیدانی کوردستان بەبیردێنینەوە، سەری رێز بۆ یادی ئەوان دائەنەوێنین.\n➕ ئەم بابەتە لەلایەن: (بەناز جۆڵا)ەوە لە: Mar 15 2020 12:07PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Mar 15 2020 12:09PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Mar 15 2020 12:17PM باشترکراوە\n| کاتی ئافراندنی لاپەڕە: 8,003 چرکە!


STRUCTURAL DOMAIN (2)\nنەخشە و زانیاریەکان\nبەشی باکووری خۆرهەڵات\nبەشی باکووری خۆرهەڵات بە ناوچەی زنجیرە چیاکانی تۆرۆس ناسراوە. ناوچەکە بە مەیلێک بۆ دۆزینەوەی نەوتیی (مام ناوەند بۆ زۆر) جیا دەکرێتەوە. لە رووی جیۆلۆجیەوە، ناوچەکە بە ریژەیی راددەیەکی بەرفراوان لە (فاکتەری بەدەستهێنان) پیشان دەدات کە ئەمەش مەیلێکە بۆ دۆزینەوەی نەوتیی سەرچاوە فراوان و هەبوونی مەترسیەکی (نزم بۆ مام ناوەند) لە بەدوادا گەڕاندا.\nبەشی باکووری خۆرئاوا\nبەشی باکووری خۆرئاوا کە بە ناوچەی بناری چیاکانی تۆرۆس ناسراوە و بە مەیلێک بۆ دۆزینەوەی نەوتیی (زۆر) جیا دەکرێتەوە و هەبوونی رێژەیەکی نزم لە مەترسی و لە رووی جیۆلۆجیەوە و سەرچاوەی گەورەی هەیە. کێڵگەی شێخان، کە کۆمپانیای گەڵف کیستۆن کاری تێدا دەکات، توانستی شاراوەی ئەم ناوچەیەی دەرخستووە.\nبەشی باشووری خۆرئاوا، کە بە ناوچەی بناری چیاکانی زاگرۆس ناسراوە، مەیلێکی گەورەی بۆ نەوتی زۆر و کێڵگەکانی غازی کۆندەنسێت (چڕبووەکان) هەیە. بە هەبوونی رێژەیەکی نزم لە مەترسی جیۆلۆجی، ناوچەکە مەیلێکی بۆ (رێژەی بەرزی غاز بەرامبەر نەوت) دەرخستووە. ناوچەکە نزیکە لە ژێرخانی گونجاو، بۆ نموونە هێڵی بۆری کەرکوک – جیهان.\nبەشی باشووری خۆرهەڵات، کە بە ناوچەی زنجیرە چیاکانی زاگرۆس ناسراوە، مەیلێکی بەرز بۆ دۆزینەوەکانی غاز پیشاندەدات لەگەڵ دەرکەوتنی کەمتری نەوت. بەهۆی ئەوەی ناوچەیەکی شاخاویە، ژمارەیەک بەربەست دروستدەکات بۆ کارکردن لەگەڵ مەترسی هونەری مام ناوەند بۆ زۆر و هەبوونی زۆریی تێچوونیشدا.


ئەو نۆ نهێنییەی پیاوان خۆزگە دەخوازن ئافرەتان بیانزانیایە\nئەو نۆ نهێنییەی پیاوان خۆزگە دەخوازن ئافرەتان بیانزانیایە\nبەشێک لە پیاوان هەندێک رەفتار و تایبەتمەندی خۆیان هەیە کە لە روویان نایەت یاخود نازانن چۆن بە هاوسەرەکانیانی بڵێن.\nدەرووناسان ئاماژە بەوە دەکەن کە ئەمانەی خوارەوە هەندێک لەو نهێنیانەن کە پێویستە ئافرەتان بیانزانن وەک هەوڵێک بۆ زیاتر تێگەیشتن لە دروونی پیاوەکانیان.\nتێگەیشتن لەمنهێنییانە وەک ئەوە وایە کلیلێکت بۆ چونە قوڵایی دڵی پیاوەکەت دۆزیبێتەوە:\n١- باسکردنی هەستەکان بەشێوەیەکی ناراستەوخۆ\nرەنگە بۆ پیاوەکەت ئاسانتر بێت کە بە شێوەیەکی ناراستەوخۆ هەستەکانی خۆی دەرببڕێت وەک لەوەی راستەوخۆ باسیان بکات.\nبەشێک لە پیاوان تووشی شەرم دەبن لەو کاتانەی پێویست بکات شتێکی رۆمانسی باس بکەن، بۆ نموونە ئەو کاتەی بۆ یەکەم جار یەکتان بینی.\n٢-پێت دەڵێت "خۆشمدەوێیت" لە ریگەی کردارەکانییەوە نەک بە قسە\nبەشێک لە پیاوان پێیان خۆشترە بە کردار بە هاوسەرەکانیان بڵێن "خۆشمدەوێت". بۆ نموونە رەنگە پیاوەکەت هەستی خۆیت لە رێگەی چاککردنەوەی شتێکی ماڵەوە بۆ دەرببڕێت، یان هاوکاریت بکات لە ئەنجامدانی کاروباری ناوماڵ یاخود هەرشتێکی تر کە لە باری سەرشانی هاوسەرەکەنیان کەمبکاتەوە.\n٣- ئەو بەراستی گوێدەگرێت\nئافرەتان زۆر جار کاتێک لە گفتوگۆیەکدا گوێ لە کەسێک دەگرن، زوو زوو بە کەسی بەرامبەر دەڵێن "بەڵێ وایە" یان "راستە ڕاستە".\nبەڵام کاتێک پیاوان گوێ لە هاوسەرەکانیان دەگرن، زۆرجار هیچ ناڵێن و بێدەنگن. ئەمە رەنگە ببێتە هۆی درووستبوونی کێشە و ئافرەتەکە وا هەستدەکات خۆشەویستەکەی گوێی لێناگرێت و گرنگی پێنادات، بەڵام وانییە، ئەوە تایبەتمەندییەکی سرووشتی پیاوانە کە گوێت لێدەگرن بێ ئەوەی هیچ بڵێن.\n٤- ئەنجامدانی چالاکی جەستەیی بۆ بەهێزبوونی پەیوەندی\nبەشێک لە پیاوان پێیان خۆشە پەیوەندییەکانی خۆیان لەگەڵ خۆشەویستەکانیان بەهێز بکەن لەڕێگەی ئەنجامدانی چالاکی جەستەییەوە، وەک ئەنجامدانی وەرزش.\n٥- پیاوان پێویستییان بە کاتە بۆ تەنیا بوون\nراستە بەسەربردنی کات و چالاکی پێکەوە گرنگە بۆ نێوان دوو هاوسەر، بەڵام لەگەڵ ئەوەشدا پیاوان هەندێک جار پێویستیان بە کاتە بۆ ئەوەی بە تەنیا خۆیان بن.\nگەر پیاوەکەت حەزی بە هەر جۆرە چالاکییەک، چوونەدرەوەیەک، یان وەرزشێکە بواری بدە هەندێک جار کاتی خۆی بە تەنیا وەربگرێت. ئافرەتیش بە هەمان شێوە پێویستە هەندێک کات بە تەنیا یان دوور لە هاوسەرەکەی بەسەر بەرێت بۆی دواتر هەردوولا لە یەکتری بێزار نەبن.\n٦- پیاوان لە باوکیانەوە فێر دەبن\nگەر دەتەوێت بزانیت خۆشەویستەکەت لە کاتی هاوسەرگیریدا چۆن رەفتارت لەگەڵ دەکات، ئەو سەرنجی رەفتارەکانی باوکی بدە لەگەڵ دایکی، چونکە دەرووناسان ئاماژە بەوە دەکەن کە بەشێکی زۆری شێوازی رەفتارکردنی پیاوان دەگەڕێتەوە بۆ باوکیان.\n٨- پیاوان لە ناسینەوەی پەیامی ناراستەوخۆدا لاوازن\nبە گشتی پیاوان لاوازن لە ناسینەوەی پەیامی بچوک لەسەر دەموچاو یان ئەو پەیامانەی لە رێگەی گۆڕینی تۆنی دەنگەوە دەنێردرێن.\nئەمەش وا دەکات پیاوان لاوازبن لە ناسینەوە و هەستکردن بە نیشانەکانی خەمباربوون لەسەر دەموچاوی هاوسەرەکانیان. بۆیە گەر دەتەوێت دڵنیا بیت لەوەی پیاوەکەت هەست بە خەمبارییەکەت دەکات، بە پەیامی راستەوخۆ پێبڵێ.\n٩- پیاوان گرنگی بە هاندان دەدەن\nتوێژینەوەکان ئەوەیان سەلماندووە گەر خانمان هانی پیاوەکانیان بدەن بۆ گرنگی دان بە منداڵەکانیان، ئەوا ئەگەری زۆرە باوکێکی باشتریان لێدەربچێ.\nپیاوان زیاتر بایەخ بە منداڵەکانیان و پێداویستییەکانیان دەدەن گەر هاوسەرەکانیان بەردەوام دەستخۆشییان لێبکەن و هانیان بدەن.\nئه‌م بابه‌ته 1877 جار خوێنراوه‌ته‌وه


لاوک کونجرینی: یەکگرتوی ئیسلامی. – WTARIKURD\nلاوک کونجرینی: یەکگرتوی ئیسلامی.\nلەهەر گفتوگۆیەکدا یەکگرتووی تیا بێت، بەدوو ڕستە بەرگریی لە حیزبەکەیان دەکەن:\n1- ئێمە بە وەزیرێک بەشدارین و، گەر کەمووکوڕیی لە وەزارەتەکەدا هەبێت، ئەوە ئێمە لێی بەرپرسیارین، دەنا بە هەموو شێوەکانی تر چی ڕوودەدات لەم هەرێمدا، لێ بەرپرسیار نین.\n2- ئێمە هێزی هێورکردنەوەین و، ئامادەنین لایەک بکەینە ئامانج و لایەکی تر پێش خۆمان بدەین. هەموو لایەک بەیەک چاو سەیر دەکەین، بەیەک هەنگاو لەگەڵ هەموویانداین.\nمن کەسێکی دینی نیم، تەنها خواناسم. لاشم وایە لە گەورەیی خوا بڕوانیت، خواناسین لەودیو تەوەری دینەوەیە. هەروەها لەم چرکە ساتەدا کەسێکی حیزبیش نیم.\nلە جیهانە ئیسلامییە شازەکەدا بە هەر قسەکردنێک لەسەر حیزبێکی دینی، بڕیارێکی نەزانانەت بەسەردا دەسەپێنن. حەقیقەت تاڵە هەر حیزبێکی ئیسلامی سیاسەت دەکات، دەبێت هەموو ناعەدالەتیەکانی حوکم قبوڵ بکات و خۆیشی لەو تاوانانە نەدزێتەوە لە کەوانەی دەسەڵاتەکەدا یان بەشدارە، یان راستەوخۆ بڕیار دەرە.\nبەشدار بوون و بەشدار نەبوون، ئەمە ئەو بەهانە خوا نەناسییە، کە یەکگرتوو بەکاریی دێنێت بۆ کردە نادروستییەکانی مێژووی بەشداریی حوکمی 23 ساڵەی ڕابردووی ئەم هەرێمە پڕ لەتاوانە.\nئێوە بەشدارن لە:\n1- لەحکومەتی 31 ئاب دا، سکرتێرەکەتان وەزیر بوو. بووە دارشەقی ڕاگرتنی حکومەتی تاوان.\n2- لە هەموو ئەو حکومەتە فاشلانەی کابینەی 2 تا کۆتا، کە لەناو ئەم هەموو کابینەدا دزی و ڕاووڕووت و خیانەت و کاولکاریی تیا بووە، بەشدارن. ناشتوانی ئینکاریی بکەن لە:\n1- لە 31 ئابدا شرعیەتتان دا بە حکومەتی سێبەری بەعس لە کوردستان.\n2- لە دوای 31 ئاب، ئێوە هاوبەش بوون لەو هێڕشانەی تورکیای ئیخوان بەسەدان تانک و زرێپۆش و فرۆکەوە، پێشڕەویان دەکرد لە شەڕی شەقلاوە تا دەربەندیی ڕانییە، بەسەدان کوری ئەم گەلەتان شەهید کرد.\n3- لەهەولێردا ئەوە چەکەکانی ئێوە بوو، دەیان کچە گەریلای بە پێوە دەکوشت و وەک کەنیزەک بۆ سەرکردەکانی تاوان لە تورکیا، ڕەوانە دەکرد.\n4- هەر ئێوەن، پاسەوانی 20 ساڵەی جەلادەکانی هەولێر و دهۆک، کە وەک زیندانێکی دەمکوتکەر، هەرچی دەمی لە ئازادیی بدات، بە دەردی سەردەشت عوسمانی جوانەمەرگی دەبەن و لە خۆێنی خۆیدا دەیگلێنن. ڕاستە ئێوە بارەگاتان سووتا، ڕاستە ئێوە بەدەستی پارتی کەسایەتییەکانتان کوژرا، بەڵام بێ دەنگی و بێ هەڵوێستیتان، ئەو تەبەلەیە دەدات بەدەستەوە، کە هەرخۆتانن لە سینارۆیەکدا بۆ ئامانجێک ئەنجامی دەدەن.\nئەوە ئێوە نەبوون لە دەستەی تاوان و خیانەتی ڕێفراندۆمدا لەهەموو کەس سوورتر بوون بۆ فرۆشتنی خاک، ئامانج و ئاواتی ئەم گەلە، پاشان هەر خۆتانن بەدیوێکی تردا قسە دەکەن.\nئای، کە ئێوە ناپاک و تاوانبارن. خۆ هەر نەبێت ڕستەیەکن لە ناشرین کردنی ئەو پەڕەیە، کە بۆتە مێژوویەکی ڕەش. بەو ڕستەیە شەبەقی تاوانن لە شەوەزنگی ئەم هەرێمەدا.\nنەوزادى موهەندیس: ڕۆژهەڵاتى ناوین لەسەر ئاگرێکى هێمن دەکوڵێت!


٤ هاووڵاتیی کورد حوکمی زیندانیان بۆ بڕایەوە\n21:08 - 21 خاکەلێوه 2713\nئاژانسی کوردپا: دەزگای قەزایی حکوومەتی ئیسلامیی ئێران حوکمی ٢٨ ساڵ زیندانی کردنی بۆ ٤ هاووڵاتیی کورد بڕییەوە.\nبەپێی راپۆرتی ئاژانسی هەواڵدەریی کوردپا، ٤ هاووڵاتیی کورد بەناوەکانی \_"فوئاد محەممەدی، بێهزاد ئەمینی، ناسر کەریمی و بیژەن لوتفی\_" هەر کامەیان بە ٧ ساڵ زیندان مەحکووم کران.\nئەو حوکمە لەلایەن دادگای ئینقلابی شاری \_"ورمێ\_"ـەوە دەرکراوە و ئەو ٤ کەسەش بۆ تێپەڕاندنی ماوەی حوکمەکەیان بۆ زیندانی ناوەندیی شاری ورمێ راگوێزراون.\nکەمپەینی داکۆکی لە زیندانیانی سیاسی و مەدەنی، تاوانی ئەو ٤ کەسەی خەڵکی \_"نەبی کەند\_"ی سەربە شاری \_"تیکاب\_"ی هاوکاری لەگەڵ یەکێک لە حیزبە کوردییەکانی ئۆپۆزسیۆنی حکومەتی ئیسلامیی ئێران راگەیاندووە.\nئەو ٤ هاووڵاتییە کوردە مانگی رێبەندانی ساڵی رابردوو لەلایەن هێزە ئیتلاعاتییەکانی حکوومەتی ئیسلامیی ئێرانەوە دەستبەسەر و بۆ ماوەی ٧٥ رۆژ لە گرتووخانەی ئیدارەی ئیتلاعاتی شاری تیکاب راگیرابوون.\nهەمان سەرچاوە لە زاری باوکی \_"زانیار مورادی\_"ـەوە بڵاوی کردەوە، زانیار مورادی زیندانی کوردی مەحکووم بە ئێعدام کە لە زیندانی گەوهەر دەشتی کەرەج راگیراوە، سەرەڕای ئەوە کە چەندین مۆرەی پشتی تووشی شکان هاتوون، ناوەندە ئەمنیەتییەکان ڕێگری لە چارەسەریی ناوبراو دەکەن.\nئێقباڵ مورادی داوای لە سەرجەم ناوەندەکانی داکاۆکیکاری مافی مرۆڤ کردووە کە بۆ رزگاریی رۆلەکەیان بە کردەوە هەنگاو بنێن.


ئایا هاوپەیمانیەگەی عامری بووده ئۆپۆزسیۆن ئەرا حکومەت کازمی ؟ – Rojapp\nHome/هەواڵنێرەکان/ئایا هاوپەیمانیەگەی عامری بووده ئۆپۆزسیۆن ئەرا حکومەت کازمی ؟\nئایا هاوپەیمانیەگەی عامری بووده ئۆپۆزسیۆن ئەرا حکومەت کازمی ؟\nشەفەق نیوز/ هاوپەیمان فەتح وەسەرپەرشتی هادی عامری، ئمڕوو شەممە، ئاشکراکرد لە راسی بڕیارەگە وە چگن وەرەو پەسەن کردن ئۆپۆزسیۆن سیایسی فەرمی ئەرا حکومەت عراقی، وە سەرۆکایەتی موستەفا کازمی.\nعودەی شەعلان نوێنەر هاوپەیمانەگە ئەرا ئاژانس شەفەق نیوز وت: ئەو خەوەرەیلە باس رێککەفتنیگ و کۆبونەوەیگ لە هاوپەیمان فەتح کەێد، وە چگن وەرەو ئۆپۆسزیۆن سیاسی فەرمی ئەرا حکومەت عراقی، وورد نیە و راسی نەیرێد. ودیاری کرد؛ تا ئی مەوقە ئیجوور بڕیاریگ نیە، و هیمان هایمنە قۆناغ چەودیریکردن کردار حکومەت، و راسگوی لایەنە حکومەتیەگان لە جیوەجیکردن بەڕنامە حکومەتیەگە، وەبی بردن هیچ بڕیاریگ یا باسکردنیگ ئەرا ئۆپۆسزیۆنی یا نە.\nخەوەرەیلیگ باسکریا لە کۆبونەوەی هاوپەیمان فەتح لە ماڵ عامری، و لە ناوی رێککەفتن ئەرا پەسەنکردن بوونه ئۆپۆزسیۆن سیاسی حکومەت موستەفا کازمی، لەوەر کارنەکردن کازمی وەل باوەت ڤایڕۆس کۆرۆنا، و باوەت هێزەیل ئەمریکی و تورکی، ئەویش دویای چەن رووژیگ لە داواکاری فەرمی لەلایەن فەتح ئەرا میوان کردن سەرۆک وەزیران لە پەرلەمان عراقی.\nPrevious حەسەن رۆحانی، سەرۆک کۆماری ئێران رایگەیاند : ئێران بێ دەسەڵاتانە نەوەستاوە و چاوەڕێی وڵاتانی دیکە ناکات بۆ بەرهەمهێنانی ڤاکسینی چارەسەری کۆرۆنا، بەڵکو سەرەڕای سزاکانی ئەمریکا کار بۆ پەرەپێدانی چارەسەری کۆرۆنا دەکەین.\nNext رئيس حكومة إقليم كوردستان يضع الحجر الأساس لطريق (١٠٠ متر) السريع في السليمانية


نووسینگه‌ى مافى مرۆڤى هه‌ڵه‌بجه: کوشتنی ژنان زیادیکردووە - RojNews\nنووسینگه‌ى مافى مرۆڤى هه‌ڵه‌بجه: کوشتنی ژنان زیادیکردووە\nبه‌پێى ئاماره‌کانى نوسینگه‌ى مافى مرۆڤى هه‌ڵه‌بجه لە شه‌ش مانگى سه‌ره‌تاى ئه‌مساڵ-دا دوو حاڵه‌تى کوشتنى ژنان تۆمار کراون ئه‌مه‌ش له‌چاو ساڵى ڕابردوو زیادیکردووه و به‌ڕێوه‌به‌رى نوسینگه‌که‌ش ده‌ڵێت: هه‌ڵگرتنى چه‌کى بێ مۆڵه‌ت هۆکارێکی زیادبوونى کوشتنه‌کانه.\nگوڵستان ئه‌حمه‌د، به‌ڕێو‌به‌رى نووسینگه‌ى مافى مرۆڤى هه‌ڵه‌بجه، ئامارەکانی توندوتیژی دژی ژنانی لە شەش مانگی یەکەمی ئەمساڵدا تایبەت بۆ ڕۆژنیوز خستەڕوو.\nگوڵستان ئه‌حمه‌د، به‌ڕێو‌به‌رى نووسینگه‌ى مافى مرۆڤى هه‌ڵه‌بجه وتی:"به‌پێى ئاماره‌کان لە شەش مانگی سه‌ره‌تاى ئه‌مساڵدا سێ حاڵه‌تى سوتاندن (واتا خۆی خۆی نەسوتاندووە، دیاریش نییە لە ژیاندا ماون یان نا)، له هه‌ڵه‌بجه و سه‌یدسادق و شاره‌زوور، له‌گه‌ڵ دوو حاڵه‌تى کوشتن، که هه‌ردووکیان له‌شارى هه‌ڵه‌بجه تۆمار کراون".\nگوڵستان، وتیشی:"کوشتنی ژنان له‌چاو ساڵى ڕابردوو زیادیکردووه، که به‌درێژایى ساڵى ٢٠١٦ هیچ حاڵه‌تێکى کوشتنى ژنان لە نووسینگەکەمان تۆمارنەکراوە".\nناوبراو، وتیشى:"حاڵه‌ته‌کانى ترى کۆمه‌ڵایه‌تى وه‌ک هه‌ڕه‌شه و لێدان و ناپاکیى هاوسه‌رگیرى و چه‌ند حاڵه‌تێکى تریش لە شه‌ش مانگى سه‌ره‌تاى ئه‌مساڵ-دا لە هەڵەبجە ١٦ حاڵەت، لە پێنجوێن ١٦ حاڵەت و لە شارەزوور ٢٣ حاڵەت و لە سەیدسادق ٤٥ حاڵەت تۆمارکراوە، کە به به‌راوورد به شەش مانگی یەکەمی ساڵى ڕابردوو، حاڵەتەکان کەمیکردووە".\nگوڵستان ئەحمەد، ئاماژەی بۆ ئەوەشکرد، "که‌م بوونه‌وه‌ى حاڵه‌ته‌کان ده‌گه‌ڕێته‌وه بۆ ئه‌نجامدانى ئه‌و کۆمه‌ڵه سیمینار و هۆشیارکردنه‌وانه‌ى، که نوسینگه‌که‌مان له‌ته‌واوى شار و شارۆچکه‌کانى سنورى هه‌ڵه‌بجه و شاره‌زوور و پێنجوێن و سه‌یدسادق ئه‌نجامیداوه".\nسەبارەت بە هۆکاری بەرزبوونەوەی ئاماری کوشتنی ژنان-یش، بەرپرسی نووسینگەی مافی مرۆڤی هەڵەبجە، وتی:"هۆکارەکە ده‌گه‌ڕێته‌وه بۆ هه‌ڵگرتنى چه‌کى بێ مۆڵه‌ت و بوونى چەک لەناو ماڵه‌کان-دا، هەروەها ڕه‌وشى ناله‌بارى سیاسیى و دارایى هه‌رێم-یش وایکردووه کێشه کۆمه‌ڵایه‌تییه‌کان سه‌ر بکێشن بۆ کوشتن و به‌م جۆره‌ش پاراستنى مافى مرۆڤ ڕووى له داکشان کردوه".


عه‌بدولستار مه‌جید كه بووبه وه‌زیری كشتووكاڵ چه‌ند كه‌س له خزم‌و كه‌سه‌كانی دامه‌زراند؟\nعه‌بدولستار مه‌جید وه‌زیری پێشووی كشتووكاڵ‌و سه‌رچاوه‌كانی ئاوـی حكومه‌تی هه‌رێمی كوردستان رایگه‌یاندووه كاتێ بووه به وه‌زیر هیچ كه‌سێك له خزم‌و كه‌س‌و كاره‌كه‌ی و ته‌نانه‌ت له عه‌شیره‌ته‌كه‌یشی دانه‌مه‌زراندووه.\nعبدالستار مجید وەزیری پێشووی کشتوکاڵ و سەرچاوەکانی ئاو و کاندیدی ژمارە (٤٠) لیستی (١٩٤) ی کۆمەڵی ئیسلامیی کوردستان رایگه‌یاندووه، ھەر کەس کە دەبێتە وەزیر بۆی ھەبووە (پاسەوان) و سکرتێر و چەند کەسێکی دیکە بۆ نوسینگەکەی خۆی دابمەزرێنێت، به‌ڵام کاتێک من وەزارەتی کشتوکاڵم وەرگرت، شێوەیەکی کردەیی ویستم ئەو نەریتە خراپە بگۆڕم کە دەرەنجامەکەی ئەم قەیرانە قورس و ھەڵاوسانەیە کە سەرجەم جومگەکانی ھەرێمی کوردستانی گرتوەتەوە .\nهه‌روه‌ها ده‌ڵێت، تەنانەت بۆ پاسەوانەکانی خۆشم، ھیچ برا و خزم و نزیکێکی خۆمی تیا نیە و هیچ کەسیشیان لە عەشیرەتی گەردی نین و سەرجەمی ئەو برا بەڕێزانەی وەک پاسەوان لەگەڵ من بوون، لەلایەن کۆمەڵی ئیسلامیی کوردستانەوە دیاریکرا بوون و ھەریەکەشیان خەڵکی شارێکی کوردستانن وەک (ھەولێر و سلێمانی و ڕانیە و ھەڵەبجە و کۆیە) .\nعه‌بدولستار مه‌جید ده‌شڵێت، کارمەندانی نوسینگەی وەزیر و تەنانەت ڕاگەیاندنی وەزارەتیش، ھەمان ئەو کارمەند و فەرمانبەرە بەڕێزانە بوون کە بەر لە دەستبەکاربوونی من لەوێ بوون و کەسیانم نەگۆڕی و کەسی تازەشم لە حزبەکەم دانەمەزراند (کە لە ڕووی یاساییەوە بۆم هەبوو چەند کەسێک لە ڕاگەیاندن و نوسینگەی خۆم دابمەزرێنم !)\nكاندیده‌كه‌ی كۆمه‌ڵی ئیسلامی كوردستان رونیشیده‌كاته‌وه، ئەوە ڕاستیەکانە و پێموابووە ئەو بەرپرسەی بیەوێت بە عەمەلی چاکسازیی بکات و ببێتە نمونەیەکی جوانی خزمەتکردنی خەڵک و نەهێشتنی گەندەڵی و ڕۆتین و قۆرخکاریی، پێویستە سەرەتا لە خۆیەوە چاکسازیی بکات ئینجا داوا لە خەڵک بکات کە چاک بن .\n4521 جار خوێندراوەتەوە


جیهان (نا) بینی! - ئاوێنه\nجیهان (نا) بینی!\nمرۆڤەکانی هەر دەڤەرو ناوچەیەک، پەیوەستن بەو گەشە‌و پێگەیشتنەی بۆیان رەخساوە‌و پێ یان گەیشتوەو بە‌دەستیان هێناوە.\nهەربۆیە هەڵسوکەوت‌و هۆشیاری تاک‌و پێکهاتە کۆمەڵایەتیەکانی هەر کۆمەڵگایەک، بە‌پێوەری لەیەک تێگەیشتن‌و توانای هەڵکردن‌و زانستی کۆگەرایانە‌و رەوا بۆ گەشەی بەردەوامی ژینگە، بۆ کۆی مرۆڤایە تی‌و بونەوەرەکان‌و سروشت بە‌گشتی، هەڵئەسەنگێنرێت.\nمێژوی گەشەی مرۆڤەکان بە‌قۆناغی جۆراوجۆردا تێپەڕیوە‌و هەڵگری زانستێکی هزرانی‌و ئەزمونگەرایانەیە، کە ناوچەو کۆمەڵگاکانی بە‌چەندین پێناسەی سەرەتایی‌و رو لەگەشە‌و گەشەکردو و پێشکەوتو یان پاشکەوتو، ناوزەدکردوە.\nئەمەش بۆخۆی رەخسێنەری بەریەک کەوتن‌و ململانێی گونجاو نا گونجاو ی نێوان مرۆڤی، هەژار‌و دەوڵەمەند، زانا‌و کەم زان، رێکەوتی جوغرافیای بە‌پیت‌و جوگرافیای وێرانە، بۆتەوە.\nهەڵکەوتی بەشداری رەوا‌و رەخساویی لەبار بۆ گەشەی مرۆڤەکان، ویستی ئارەزومەندانە بۆ بەرەوپێشەوە چون وبەشداری کردن لە‌کایەی کارامەیی‌و داهێنانی هاوچەرخانەدا، لەگەڵ هەمو کۆست‌و بەربەستەکانی سەرڕێگای بەرەولوتکە، ناتوانن رێگریەکی بەردەوام بن، بۆ گەشتن بە‌تێگەیشتن‌و پێگەیشتن!\nخۆڕازیکردنی چەمکی چەواشەکارانەی پەیوەستی مێژوویی مرۆڤەکان، لە‌گوزەرێکی زەمانیدا، بۆ حەسانەوە لەژێر چەتری رۆشنبیریی دێرین‌و پاڵدانەوە‌و ناچالاک بون، وایکردوە کە بڕوایەک بێتە کایەوە، کە خۆهەڵواسین بە‌و جۆرە قافڵانەی مێژوووە، مۆرێکی سەرفەرازی لە‌گەردنی کۆمەڵگایەک دەنێن‌و لە‌گەشە‌و سەرهەڵدان بێ بەری دەکەن.\nخۆبەڕۆژ نەکردن‌و دواکەوتن لە‌قافڵەی زانستی هاوچەرخ‌و بە‌هێز، بۆ بەشداری کارامەو هۆشیارمەنش، زەلکاوێکی زێڕینە کە مرۆڤەکان بەدەستی خۆیان، دەیخوڵقێنن.\nگەڕانی تەنیا، بە‌دوای سرودی غەمی رابردوی مرۆڤەکان، ناتوانێت گەشە‌و سەرکەوتنی ئەمڕۆ‌و داهاتوی ئەم ژینگەیە‌و بونەوەرەکانی بە‌مرۆڤیشەوە مسۆگەربکات، بەڵکو ئەتوانێ بەشێک لە‌وریایی بێت، بۆ هەنگاوە زانستیەکانی هزرمەندانەی مرۆڤەکان بۆ بە‌دەستهێنانی پێکەوە ژیانێکی سودمەندانە .\nبەڵام گیرسانەوەی مرۆڤەکان لە‌ناوچەگەرایی‌و هەڵبژاردەی نەتەوەیی، وادەکات کە وریایی‌و گەشەی تاکی ناو ئەو کۆمەڵگایانە، پابەند بن بە‌کۆمەڵێک رەزامەندی سەرەتایی کە خۆی لە‌هاوچەرخ گەرایی‌و گەشەی سەردەم بپارێزێت.\nگیرۆدەیی سۆزی مرۆڤی بە، خێزان‌و گەڕەک‌و خێڵ‌و ناوچە‌و شار‌و گروپ‌و رێکخراو و پارتێک یان دینێکی تایبەتیەوە، دەبەستێتەوە.\nئەمەش حەسانەوە‌و رەزامەندیەکی هەمیشەیی، بەو مرۆڤانە دەبەخشێت کە ئارامی‌و خۆشبەختی‌و سەرفەرازی خۆیان، لە‌توێی ئەو چاویلکەیەوە ئەبینن!\nهەمو پێشکەوتنەکان‌و گەشەکانی ئەو مرۆڤانە پەیوەستە بە‌گەشە‌و پێشکەوتنی ئەو خێزانە، ئەو گەڕەکە، ئەو خێڵە، ئەو ناوچەیە، ئەو شارە، ئەو گروپە، ئەو رێکخراوە، ئەو پارتە یان ئەو دینە!\nناحەزان‌و نەیارانی ئەوانیش، ناحەز‌و نەیاری ئەو تاکانەن کە لە‌دەوری ئەوان کۆبونەتەوە، کەواتە قەدەری تێگەیشتن‌و پێگەیشتنی بەیەکەوە بەستراوەیان، مۆرکێکی گیرۆدەیی لە‌خۆدەگرێت‌و تا لەیەکترازان، پابەند وەفادار ئەبن بەو رێبازەو پەیڕەوی لێدەکەن‌و بە‌پیرۆزی، ئەیپارێزن.\nپێناسەکردنی چاویلکەیی دیدی ئەومرۆڤانە، رەش‌و سپی، جوان‌و ناشرین، سەربەخۆمان وسەربە‌دوژمن، ئاڕاستە ئەکرێت.\nخۆییەکان پاک‌و چاک‌و ئازا‌و زیرەک‌و جوان‌و شایستەی هەمو شتێکن‌و ناخۆییەکان درۆزن‌و ناپاک‌و ناحەز‌و بێ غیرەت‌و بێ ئەقڵ‌و شایستەی ژیان نین!\nئەمەش ئاڕاستەیەکی شێوێندراو و ناپەسەند‌و ناشیاو، رەوا دەکات، لە‌ناو تاکەکانی کۆمەڵگا گیرۆندەکاندا، کە خۆ بە‌گەورە‌و خۆ بە‌باش‌و نایاب‌و خۆ بە‌خاوەن ماف‌و ئەوانی دیکە ش بە‌کۆیلەی خۆیان دەزانن‌و هیچ ماف‌و شیاویەکیان پێ نابەخشن.\nئەگەر ئەو جۆرە مرۆڤ‌و کۆمەڵ‌و نەتەوە نەخۆشانە، خاوەنی دەستەڵات بن، ئەوا دەرگاکانی دونیا لە‌سەر مرۆڤەکانی دیکە دادەخەن، یان ئەیان کە ن بە‌کۆیلەو خزمەتکاری خۆیان‌و خوێنیان ئەمژن‌و هێندە بچکۆلەیان دەکەن تا دیار نەبن لە‌پێش چاوانیاندا.\nدیدی خۆ بە‌گەورە بینین‌و ئەوانی دیکە بە‌بچوک‌و بێ نرخ بینین، وا لەو مرۆڤانە دەکات کە بکەونە ناو و ناتۆرەی ناشایست لە‌سەر ئەوانی دیکە، وەکو قولەڕەش، جنۆکە، گەڕوگول، سەرموقولاتی شەیتان، حوشتر، کەر، بێدەماغ،حیز، قەحبە، قۆندەرە، کولەخۆر، گڵاو، کافر،هاوجنس باز،کوێر، کەڕ، شەل، کەچەڵ، گێڕ، سیلاوی‌و دە هەها ناولێنانی قێزەون‌و بێ مانای دیکە، کە شایستەی هیچ مرۆڤ‌و بونەوەرێک، نیە.\nپێوانە‌و پێناسەکردن‌و نرخاندنی مرۆڤەکان لە‌لایەن یەکودیەوە، بە‌شیوەی ناشایست‌و نا هەستیارانەو نادادپەروەرانە، رەوشتێکی ناپەسەند‌و نابەرپرسیارانە‌و نەگونجاوە. چونکە بونەوەری مرۆڤی هەستیارەو خاوەن هزر‌و کەرامەتی تاکە کەسانەیە‌و هیچ کەسێک‌و هیچ گروپ‌و کۆمەڵ‌و نەتەوەیەک بۆی نیە، بێ رێزی پێ بکات‌و هەست‌و نەستی بڕوشێنێت.\nهەڵسوکەوتی تاکەکەسانەی مرۆڤی، ئەتوانێ لێ کەوتنەوەی شایست‌و ناشایستی هەبێت، کە لە‌سەر پێوانەی گونجاوی هە مە پەسەند‌و دادوەرانەی رێکەوتنی گشتی هەڵئەسەنگێنرێت‌و بە‌شێوازی شیاو‌و سەردەمیانەی خۆی، لە‌بەرامبەر ئاستی کردەکەی یان تاوانەکەی، پاداشت یان سزای مرۆڤی دەدرێت‌و شانسی خۆسازدان‌و گەڕانەوەی تەندروست‌و شیاوی بۆ ناو کۆمەڵگای مرۆڤیشی لێ زەوت ناکرێت.\nئەمەش رێگە خۆشکەر دەبێت بۆ تێگەیشتن لە‌پێکەوە ژیان‌و هەڵکردن لە‌ژینگەیەکی تەندروست‌و خوڵقێنەر بۆ گەیشتن بەو ئاڕاستەیەی، کە پێکەوەژیان لەگەڵ هەمو جیاوازیەکان، بە‌قەبوڵکردنی یەکودی، لە‌ژێر سێبەری هزرمەندیەکی فراوانی دید هاوئاستی‌و خۆفەرزنەکردنی، گەورە بەسەر بچوک دا، دەوڵەمەند بە‌سەر هەژاردا، زانا بە‌سەر کەم زاندا، خۆش شانس بەسەر بێ شانس‌و کەم شانس دا، بەهێز بەسەر بێدەستەڵاتدا!\nئاوا، دەتوانێت ژینگە‌و بونەوەرەکانی بە‌مرۆڤایەتیشەوە، لەگەڵ هەمو بەریەککەوتنەکان‌و تێنەگەیشتنەکان لە‌یەکودی، گوێ بۆ ئاوازێکی پێکەوە ژیان هەڵبخەن‌و چاو بە‌ئاسۆیەکی پڕ ئومێد‌و ئارامدا هەڵبێنن‌و چیدی، خۆسەپاندن‌و خۆ بە‌زل زانی‌و خاوەندارێتی، کۆی گێتی‌و بونەوەرەکان، نەکەن بە‌سەر لەوحەی پەیامی ژیانی ئازاد‌و سەربەست، ئاشتی‌و ئاسایش بکەنە، شایستە‌و شایانی هەموان!


سامانی وەستا بەکر: پێوەرەکە هەڵەیە! – WTARIKURD\nلە فرەی و ئازادی سیاسیا دانوستان و ڕێکەوتن ئازادیەکی ھەموو لایەنێکە کە لەگەڵ ھەرلایەنێکی ناوخۆییا ڕێبکەوێت بەمەرجێک لەسەر بەرژەوەندی خەڵک نەبێت و کەمترین بەریەکەوتنی لەگەڵ ھێڵە ستراتیژی ئابوری و کۆمەڵایەتی و خزمەتگوزاریەکانی میلەتا نەبێت.\nستراتیجی حیزبی لە ستراتیجی نیشتمانی و درێژخایەن گرنگترە بەلای حیزبەکانەوە لەکاتی دانوستانەکانا، کە لە ڕاستیا پێچەوانەکەی تەندروست و ڕێچکە ڕاستەکەیە، چونکە کاری حیزب ڕێکخستن و چاکتر کردن و خزمەت کردن بە خەڵکە ھەربۆیە کارێکی نامۆیە کە دانوستان لەبەرژەوەندی حیزب ئەکرێ و ھەر لەبەرژەوەندی حیزبیشا کۆتای پێئەھێنرێ!\nکێشەی پێکھاتنی حکومەت و دانوستان بۆ دامەزراوەکان ھەمیشە تەنھا دوو حیزب ڕێکەوتن ئەکەن، وە دواتر حیزبێک لەو حیزبابە لەگەڵ حیزبێکیترا دانوستان ئەکات و بەبێ گەڕانەوە بۆ ڕێکەوتنی یەکەم، کە خۆی کاری بەجێ و تەندروست ئەوەیە کە دوو حیزبی یەکەم کاتێک ڕێئەکەون ئەبێ وە زۆر گرنگە بۆ ڕێکەوتن لەگەڵ حیزبی سێیەم ئەوان وەک یەک تیم و بە یەک ستراتیژ دانوستان لەگەڵ حیزبی سێیەم بکەن، وە کاتێک لەگەڵ حیزبی سێێەمیش ڕێکەوتن ئەکەن دیسانەوە زۆر گرنگە کە ھەرسێ حیزب بەیەک ستیراتیژ دانوستان لەگەڵ حیزبی چوارەما بکەن، وە بەو شێوەش تا کۆتایی بەردەوامبن. باشی ئەم ھەنگاوە لەوەیایە کە تەمومژ و مقۆمقۆی سیاسی کەمتر ئەبێتەوەو متمانە لە نێوان حیزبەکانا دروست ئەبێت و ئارامی بۆ شەقام دەستەبەر ئەبێت و لەھەمان کاتیشا ڕێ لە ڕاگەیاندنی نابەرپرس و بەرپرسی بارزگان و سودمەند لە ئاژاوە ئەگیرێ کە سوود لەو ماوەی دانوستان و گوزەری سیاسیە ببینن و ڕێگربن لە نانەوەی ئاژاوەی سیاسی و کۆمەڵایەتی.\nلە ڕاستیا کلتوری سیاسی و دانوستانەکان لە ڕۆژھەڵاتی ناوین بە گشتی و لە ھەرێمی کوردستان بە تایبەتی بەجۆرێکە کە ھەمیشە دوو لایەن دانوستان ئەکەن و لایەنی ھەمیشە ئامادەو زیندوو خاوەن قەزێکە لەبیر ئەکەن کە میلەتە، واتە ھەمیشە میلەت دانوستانکاری سەرەکی و یەکەمە و حیزبەکان لە پلەی دووەمدا دێن بەڵام لە ھەرێمی کوردستان پلەی میلەت ئەژمار ناکرێ و ھەمیشە دانوستان لەبەرژەوەندی دوو حیزب و لەناو حیزبیشا لە بەرژەوەندی دوو باڵ و لەناو باڵەکانیشا لە بەرژەوەندی دوو بنەماڵەو ھەندێ جار لەبەرژەوەندی تەنھا کەسێکیشا ئەکرێ.\nگرنگە گرنگی بدرێ بەوەی کە کاتێک حیزبێک یان دوو حیزبی سیاسی و زیاتر لە دانوستانەکانا ئەیبەنەوە مەبەست لێی ئەوەبێ کە میلەت براوەی یەکەمە ئەگەرچی خودی حیزبەکە دۆڕاوی سەرمێزیشبێ چونکە کاری حیزب ئەوەیە کە ھەمیشە میلەت براوەبێ.\nلە دانوستانەکانی ھەرێمی کوردستانا کێشە عیملاقەکە لەبیرئەکرێ کە ئەویش کێشەی ژیانە چونکە لەبازنەی مرۆڤ بوون و مرۆڤایەتیا ژیان چەقە و ئەبێ شایستەی مرۆڤ بێ و نابێ ھیچ شتێک لە ژیان گرنگتربێ بۆ دانوستان.\nتا ئێستا لە پێکھێنانی ھیچ کابینەیەکی حکومەتی ھەرێما بەم کابینەیەشەوە “کابینەی نۆ” کە جارێ چاوی ڕوناکی نەبینیووە باس لە ئەولەویاتی ھاوڵاتی نەکراوە واتە کێشەی سەرەکی ھاوڵاتی چەقی دانوستانەکان نەبووە، کە خۆی لە ژینگەو ڕێگاوبان و ئاو و کارەباو مووچەو خزمەتگوزاری گشتی و خوێندن و زانست و پەروەردە…ھتد ئەبینێتەوە، بەڵکو هەمیشە دانوستان بۆ زۆرترین بەرکەوتی سیاسی و پشک و پۆست و پێگەی حیزبە لە حکومەتا.\nنەک لە دانوستانەکانا بگرە لە ستراتیژیەتی درێژخایەنی حکومەتیشا (کە دڵنیام ھیچ ستراتیژیەتکی درێژ خایەن بوونی نیە) شتێک نیە “Road of map” بەناوی “خارطة الطريق” نەخشە ڕێگا واتە لە ٢٨ ساڵی حکومڕانی ھەرێما تا ئێستاش نەخشە ڕێگایەک نیە کە حکومەتە یەک لەدوای یەکەکان لەسەری بڕۆن تا بگەنە ئەو شوێنەی کۆتای نەخشەکە دیاری کردووە بەڵکو بە پێچەوانەوە لە یەک خولی پەرلەمانی و کابینەی هەمان حکومەت چەند ستراتیژیەتێکی جیاواز بەیەک ھەست پێئەکرێ کە دڵنیام لە سەرۆکی حکومەتەوە تا بەڕێوبەری فەرمانگەیەک بێئاگان لێی و ھیچ کەس و لایەنێکی حکومی نەخشە ڕێیەکی لەبەردەستا نیە تا کاتێ لێی لادرا زەنگی ئاگاداربوونەوە لێبدرێت.\nیەکێکیتر لە خاڵی لاوازی دانوستان و ڕێکەوتنی حیزبەکان بە تایبەتی ڕێکەوتنی ستراتیژی ئەوەیە کە ھەمیشە میلەت زەرەرمەند ئەبێ لێی بۆ نمونە ڕێکەوتنی ستیراتیژی پارتی و یەکێتی دانپیانانێکی ئاشکرای دوو ئیدارەی و لەوەش خراپیتر دوو زۆنی سیاسی و جوگرافیای جیاواز بوو، کە تا ئێستاش ھەر بەو جۆرە بەردەوامە، وە بۆتە قۆرتی ھەر کارێک کە ئەم دوو زۆنە نەبنەوە بەیەک ھەرێمی یەک ڕەنگ کە حکومەت لە باشوریەوە بۆ باکور و لە ڕۆژھەڵاتیەوە بۆ ڕۆژئاوا بەھەمان ھێز حوکمڕانبێت، بەڵکو بەجۆرێکە کە داواکراوی دادگاکانی ئەم زۆن لە زۆنی ئەولا خۆی حەشار ئەیەن ھەروەک ئەوەی بڵێی سنوری دوو وڵاتی ناکۆکن و لە کاتی جەنگدان.\nلێرەوە بۆمان ڕوون ئەبێتەوە کە ھەروەک چۆن خەڵک لە ململانێی حیزبیا زەرەرمەندن ھەرواش لە دانوستان و ڕێکەوتنی حیزبەکانا زەرەرمەندن بوون، ھەر لەبەر ئەوەشە شەقام دڵخۆش نابێ کاتێک ڕێکەوتنێکی سیاسی ڕائەگەیەنرێ.\nخاڵێکی تری لاوازی دانوستانی لایەنەکان تا ئێستا لەسەر ژمارەی ئەو دەنگانەیە کە بە دەستیان ھێناوە، واتە ئەنجامی ڕێکەوتنەکانیان لەسەر ٪36 خەڵکی دەنگدەرە کە ڕاست ئەوەیە دانوستان لەسەر ژمارە گەورەکە بکرێ کە ٪64 خەڵکی دەنگنەدەرە، واتە ئەبێ دانوستان بە ئاڕاستەیەک بووایە کە ئایا ھەڵەی کۆی ئەم حیزبانە لە ساڵانی ڕابردووا چیبووە کە بۆتە ھۆکاری ئەوەی زۆرینەی خەڵک بایکۆتی پرۆسەی دیموکراسی و دەنگدان بکات، ئەبوو بگەڕانایە بەدوای ئەو ھۆکارانەیا کە خەڵک لێی ناڕازیە، وە دانوستان بە مەبەستی ڕێکەوتن لەسەر ئەو خاڵانە بووایە کە خواستی خەڵکی دەنگ نەدەرە و تووڕەی و ناڕەزاییەکانیان بە ھەند وەرگرتایە، چونکە ئەوانە نوێنەری ڕۆح و گیانی کۆمەڵگە ئەکەن و ڕەوایەتی لای ئەوانە، ھەروەک چۆن مافی ئەو لە ٪36 لەبیرنەکرێ کە ڕێزیان لە پرۆسەی دیموکراسی دەنگدان گرتووە.\nلە کۆتاییا ئەگەر قسە لەسەر بەرنامەی ستراتیژی حیزبەکان بێت ئەوا لەدوای ھەڵبژاردنەوە بۆمان ڕوون بۆوە کە حیزبەکان ستراتیژی سیاسی درێژخایەنی حیزبایەتیشیان نیە بەدەر لە گۆڕان کە لە دروست بوونیەوە ڕژدە لەسەر جێگێرکردنی سیستمی پەرلەمانی بۆ ھەرێمی کوردستان و ئەوەی کە تا ئێستا ئەبینرێ ئەوەیە کە گۆڕان توانیویەتی خواستی خۆی لە کابینەی نۆیا جێبکاتەوە. بزوتنەوەی گۆڕان تاکە لایەن بوو کە لەدوای ھەڵبژاردنەکانەوە مەرجەکانی خۆی ڕاگەیاند بۆ بەشداری کردن لە حکومەت و ھەرواشی کرد کاتێک پارتی مەرجەکانی بزوتنەوەکەی قبوڵ کرد، لەوەش گرنگتر ئەو بزوتنەوەیە ستراتیژی تایبەت بەخۆی ھەبوو کە لە 10 ساڵی ڕابردووا کاری بۆ کردوەو توانی لەم کابینەیەیا جێگەی بکاتەوە و ڕا ڕا نەبێ و بەرنامە ستراتیژیەکەی نەبەستەوە بە ژمارەی پشکەکانی لە حکومەتا ئەگەرچی جێبەجێکردنەکەی لەدەست پارتیایە و ئەزمونی پێشووی گۆڕان لەگەڵ پارتیا ئەنجامی باشی نەبووە بەڵام نابێت پشت لە ئومێدو متمانەبکرێ.\nلە دوای ھەڵبژاردنەکانەوە پارتی دیموکراتی کوردستان ناشرینترین کارەکتەری حیزبی سیاسی بووە تا ئێستا، چونکوم بەچاوەڕوانی پارتی بۆ ڕێکەوتن لەگەڵ یەکێتی ئەوەی سەلمان کە بەرژەوەندی پارتی لە دوو زۆنی پەنجا بە پەنجایایە ئەگەرچی واش وێنا نەکرێ و ھەوڵی ئەوەبدرێ کە کۆتای بە پەنجا بە پەنجا ھێنراوە.\nئاخر ھەرچۆنێک بێت و بە ھەر شێوەیەک بێت پارتی 45 کورسی ھێنا ئەوەش بووە ئومێدی تەنانەت نەیارەکانی پارتیش کە چیتر پێویست ناکا پارتی و یەکێتی پێکەوە حکومەت پێکبھێنن بەڵکو ئاوات ئەوەبوو کە ئەو ھەڵەیەی ساڵی 1992 کرا ئێستا ڕاست بکرێتەوەو یەکێک لەو دوو حیزبە ببێ بە ئۆپۆزستۆن، بەڵام پارتی ئەوەی نەکرد وا وێنای ئەکرد بە بەشداری نەکردنی یەکێتی لە حکومەتا دوو ئیدارەی ڕائەگەیەنرێ کە ئەمە دوورە لە ڕاستی و مومکین نیە بەهۆی ئەو بەرژەوەندییە کەسی و بازرگانیانی کۆمپانیا زەبەلاحانەی هەردوولا لە زۆنی یەکترا بەڕێوەی ئەبەن و هەرچی یەکێتیە هەرگیز گەمژەی واناکات چونکوم زۆربەی پارە دیار نەماوەکانی سلێمانی لە هەولێر خراونەتە گەڕو کۆمپانیا و هۆتێل و نەخۆشخانەی ئەهلی….هتدی پێ دروست کراوە، بۆ بەرژەوەندی بازرگانی و کەسی لە هەردوولا.\nھەرچی یەکێتی نیشتمانی کوردستانە قێزەونترین ماوەی دانوستانی دوای ھەڵبژاردن تا گەشتن بە ڕێکەوتن لەگەڵ پارتی بەڕێکرد، بەجۆرێک چەندین جار ھەڕەشەی دوو ئیدارەی و شەڕی ناوخۆو سزادانی سیاسی و دەرکردنی گۆڕانیان بە غەیرە موباشر کرد ئەوەش تەنھا بۆ دەستکەوتی کەسی و پلە و وەزارەتی زیاتر بوو. یەکێتی ١٨٥ ڕۆژ ژانی خەڵکی ھەرێمی کوردستانی کرد بە قوربانی وەزارەتێک زیاتر لە پشکی یەکێتی و ڕاگرتنی هاوسەنگی باڵە زۆرەکانی ئەو حیزبە نا هاوسەنگ و پەرش و بڵاو نزیک لە هەڵوەشانەوەیە.\nماوتەوە بوترێ گرنگە حیزب ڕاهێنان لەسەر هونەری دانوستان بکات بۆ چورا ساڵی داهاتوو بەجۆرێک کە سودمەند و براوە خەڵک بێت نەک حیزب بەبەرچاوگرتنی بەرژەوەندی حیزبی کە بەهیچ جۆرێک لەسەر بەرژەوەندی گشتی خەڵک نەبێت.


لەمەودوا پارەی فڕێدانی زبڵ و خاشاک لە شوێنە بازرگانییەکان وەرناگیرێت - RojNews\nلەمەودوا پارەی فڕێدانی زبڵ و خاشاک لە شوێنە بازرگانییەکان وەرناگیرێت\nئەنجومەنی پارێزگای ھەولێر بڕیاریدا، وەرگرتنی پارەی فڕێدانی زبڵ و خاشاک لە دوکان و شوێنە بارزگانییەکان، تا دوای چارەسەربوونی قەیرانی دارایی ڕابگیرێت.\nئەمڕۆ سێ شەممە، ئەنجومەنی پارێزگای هەولێر، کۆبونەوەی ژمارە ٥٤ ی لەسەر چەند تەوەرێک ئەنجامدا، کە تایبەت بوون بە یاداشتی لیژنەی شارەوانی و دارایی لە بارەی پاری زبڵ و خاشاکی شوێنە بازرگانییەکان، هەروەها داواکاری ژمارەیەک خێزانی سنووری شارەدێی ھەریر، بۆ دروست کردنی گوندی میللەت.\nلە کۆبوونەوەکەدا، دەستەی سەرۆکایەتی ئەنجومەنی پارێزگای ھەولێر، وەرگرتنی پارەی زبڵ و خاشاک لە شوێنە بازرگانییەکان، کە وەک پڕۆژەیەک لەلایەن لیژنەی دارایی و شارەوانییەکانی ئەنجومەنەکەوە ئامادەکرابوو، خرایە بەرنامەی کارەوە و دوای گفتوگۆکردن لەسەری، ئەنجومەنی پارێزگای ھەولێر بە زۆرینەی دەنگ بڕیاریدا، وەرگرتنی پارەی زبڵ و خاشاک لە دوکان و شوێنە بازرگانییەکان، تا دوای باشتر بوونی قەیرانی دارایی ڕابگیرێت.\nھەر لە میانەی دانیشتنەکەدا، ئەندامانی ئەنجومەنی پارێزگای هەولێر داواشیان کرد، بڕیاری وەرگرتنی پارەی زبڵ و خاشاک لە ماڵان، لەم بارودۆخەی ئێستا نەچێتە بواری جێبەجێ کردنەوە، چونکە باری دارایی ھاوڵاتیان لە ئاستێکی زۆر خراپ دایە.\nلە ٣ی شوباتی ٢٠١٧، ئەنجومەنی وەزیرانی ھەرێم بڕیاریدا لە بەرامبەر فڕێدانی زبڵ و خاشاک لە ماڵان و شوێنە بازرگانییەکان، بڕێک پارە وەربگیرێت، بەڵام بەھۆی قەیرانی دارایی و ھەندێ کێشەی کارگێڕییەوە، بڕیارەکە تەنھا لە پارێزگای ھەولێر و لە سەر شوێنە بازرگانییەکان جێبەجێ کراوە.


چەند خواردنێک کە نابێت زیادەڕەوی لە خواردنیدا بکەیت چونکە دەبێتە هۆی قژ هەڵوەرین – تۆڕی میدیایی خەڵک\n2019/10/04 - 12:02 AM\nكۆمه‌ڵێك خواردن هه‌یه كه ده‌بێته هۆی ئه‌وه‌ی قژت هه‌ڵبوه‌رێت و زیانی بۆت هه‌یه، هه‌ر بۆیه گه‌ر قژت لاوازه له‌م خواردنانه دوربكه‌وه‌ره‌وه:\n-شیرینیه پڕ له شه‌كره‌كان\nئه‌و شیرینیانه‌ی رێژه‌ی شه‌كریان به‌رزه ده‌بێته هۆی هه‌ڵمژینی پرۆتینی جه‌سته، كه ئه‌وه‌ش قژت لاواز ده‌كات.\nڕاسته ماسی ده‌وڵه‌مه‌نده به ئۆمیگا 3 كه بۆ قژ باشه، به‌ڵام كۆمه‌ڵێك ماسی هه‌یه كه رێژه‌یه‌كی زۆر مادده‌ی جیوه‌ی تێدایه كه بۆ هه‌ڵوه‌رینی قژ خراپه.\n-ئه‌و خواردنانه‌ی پڕۆتینیان كه‌مه\nپڕۆتین ڕۆڵێكی كاریگه‌ری هه‌یه له به‌هێزی قژ، هه‌ربۆیه گرنگه كه ئه‌و خواردنانه‌ی بخۆیت كه پڕۆتینیان زۆره نه‌ك خواردنه كه‌م پڕۆتنه‌كان.\n-ئه‌و خواردانانه‌ی ڤیتامین A یان زۆره\nزیاده‌ڕه‌ویكردن له‌و خواردنانه‌ی ڤیتامین A تێدایه ده‌بێته هۆی هه‌ڵمژینی زه‌یتی قژ و ده‌بێته هۆی هه‌ڵوه‌رینی.


عه‌لى باپیر وه‌ڵامى مه‌سعود بارزانى ده‌داته‌وه – کوردی – RojNews.News\n02/03/2020 - 7:03:23 pm\nسێشەممە, 22 أغس 2017 – 19:10\nعه‌لی باپیر ئه‌میری کۆمه‌ڵی ئیسلامیی کوردستان وه‌ڵامی مه‌سعود بارزانی سه‌رۆکى پارتى دیموکراتى کوردستانى دایه‌وه و ڕایگه‌یاند: “نیگه‌رانى ئێمه له‌م دۆخه ته‌شه‌نه‌کردنى سته‌م و قۆرخکاریى و گه‌نده‌ڵییه”.\nئێواره‌ى ئه‌مڕۆ له لێدوانێکى نوسراودا که وێنه‌یه‌کى به ڕۆژنیوز گه‌یشتوه، عه‌لى باپیر ئه‌میرى کۆمه‌ڵى ئیسلامى وه‌ڵامى مه‌سعود بارزانى سه‌رۆکى پارتى دایه‌وه، له‌سه‌ر ئه‌وه‌ى دوێنێ بارزانی له کۆبوونه‌وه‌یه‌کیدا له‌گه‌ڵ سه‌ندیکاکان “سه‌رسوڕمانی خۆی له نیگه‌رانیی کۆمه‌ڵی ئیسلامیی له‌م دۆخه، نیشاندا بوو”.\nعه‌لى باپیر نوسیویه‌تى: “هۆکاره سه‌ره‌کییه‌کانی نیگه‌رانیی ئێمه له بارودۆخى ئێستاى هه‌رێمى کوردستان بریتییه له به دامه‌زراوه‌نه‌کردنی کاروباره‌کان و ده‌ستوه‌ردانی حیزب و که‌س له کۆی ئیداره‌ی وڵات و شکاندنی شکۆی په‌رله‌مان و په‌کخستنی و…هتد”.\nئه‌وه‌شى نوسیوه: “هه‌روه‌ها بێهێز و پێزکردنی ده‌سته‌ڵاتی دادوه‌رییو پێشێلکردنی یاسا، له ئه‌نجامی ده‌ست تێخستنی حیزب و که‌سه‌وه، به مه‌به‌ستی دابینکردنی به‌رژه‌وه‌ندییه ناشه‌رعییه‌کانیان، وه‌ک: کپکردن‌و خه‌فه‌کردنی ده‌نگی ئازا و ئازاد و بڵاوکردنه‌وه‌ی ترس و تۆقاندن و…هتد”.\nعه‌لى باپیر باسى له‌وه‌ش کردوه: “به پێوه‌رنه‌گرتنی مرۆڤبوون و هاوڵاتیی بوون بۆ مامه‌ڵه له‌گه‌ڵ خه‌ڵکدا و فه‌رق و جیایی پێکردنیان، به‌هۆی ئینتیمای حیزبیی و سیاسیی و فیکریی و عه‌شیره‌ت‌و ده‌ڤه‌ر و….هتده‌وه”.\nعه‌لى باپیر له‌و وه‌ڵامه‌دا که بۆ بارزانى نوسیوه، ئه‌وه‌شى وتووه: “ته‌شه‌نه‌کردنی سته‌م‌و قۆرخکارییو گه‌نده‌ڵیی له هه‌رێمى کوردستان، سه‌رئه‌نجام سه‌رهه‌ڵدانی چینێکی که‌مینه‌ی مشه‌خۆری ملیاردێر و ساماندار، له‌سه‌ر حیسابی خه‌ڵک و جه‌ماوه‌رێکی زۆرینه‌ی نه‌دار و چه‌وساوه و هه‌ناسه سارد”.\nله کۆتاییشدا ئه‌وه‌ى نوسیوه: “ئه‌وه‌ی هۆکاری نیگه‌رانییو بێزاریی ئێمه و خه‌ڵکێکی زۆری ئه‌م هه‌رێمه‌یه، ئه‌وه‌یه که به کورتیی ئاماژه‌م پێداو، هه‌موو لایه‌کیش دڵنیا ده‌که‌ینه‌وه، که ئه‌گه‌ر بڕیار به‌ده‌ستانی ئه‌م هه‌رێمه، چاوێکی جیددیی به‌خۆیاندا بگێڕنه‌وه و، کێشه‌و قه‌یرانه دروستکراوه‌کان چاره‌سه‌ر بکه‌ن، با هیچ که‌س گوێ به دوورییو نیزیکییو نیگه‌رانییو ڕازییبوونی ئێمه نه‌دات”.


جێگری سەرۆكی پەرلەمانی عێراق داوا دەكات یاداشتی ئیدانەكردنی فەرمی رادەستی باڵیۆزی توركیا بكرێت - ئاوێنه\n“ئەو دەستدرێژیەی توركیا هیچ پاساوێكی نییە”\nجێگری سەرۆكی پەرلەمانی عێراق داوا دەكات یاداشتی ئیدانەكردنی فەرمی رادەستی باڵیۆزی توركیا بكرێت\nجێگری سەرۆكی پەرلەمانی عێراق لەبەرامبەر بۆردومانی فڕۆكەكانی توركیا بۆ سەر شەنگال‌و بەئامانجكردنی هێزەكانی یەبەشە‌و پێشمەرگە داوا دەكات “یاداشتی ئیدانەكردنی فەرمی رادەستی باڵیۆزی توركیا بكرێت”.\nئاوێنە: ئەمڕۆ (سێشەممە) لەبەرامبەر بۆردومانكردنی چیای شەنگال‌و بەئامانجكردنی بنكە‌و بارەگای هێزەكانی یەبەشە‌و هێزەكانی پێشمەرگەی كوردستان لەو ناوچەیە لەلایەن فڕۆكە جەنگیەكانی توركیاوە، جێگری سەرۆكی پەرلەمانی عێراق راگەیەندراوێكی بڵاوكردەوە.\nبەپێی راگەیەندراوێكی نوسینگەی رۆژنامەوانی جێگری سەرۆكی پەرلەمانی عێراق كە دانەیەكی بۆ ئاوێنە نێردراوە “ئارام شێخ محەمەد جێگری سەرۆكی پەرلەمانی عێراق “بەتوندی ئیدانەی هێرشەكەی توركیا بۆ سەر شەنگال دەكات و داوا لەوەزارەتی دەرەوەی عێراق دەكات بانگهێشتی باڵیۆزی توركیا بكرێت بۆ رادەستكردنی یاداشتی رەتكردنەوەی ئەو دەستدرێژیەو ئیدانەكردنی”.\nهەروەها بەپێی راگەیەندراوەكە، جێگری سەرۆكی پەرلەمانی عێراق وتویەتی ” بەردەوامی توركیا لە بۆردومانكردنی خاكی عێراق بە چەكی ئاسمانی، پێشێلكردنێكی رونی سەروەری خاكی عێراق و سەرجەم رێكەوتننامە نێودەوڵەتیەكان و رێكەوتننامەی دراوسێتیە، كە بێگومان كاریگەری دەبێت لەسەر پەیوەندییەكانی نێوان هەردو وڵات و ئاسایش و سەقامگیری ناوچەكە دەشێوێنێت لە كاتێكدا هێزە عێراقییەكان سەرقاڵی ئۆپەراسیۆنی گەورەی سەربازین دژ بە داعش لە موسڵ”.\nهەروەها وتویەتی “ئەو دەستدرێژیەی توركیا هیچ پاساوێكی نییە”و داواشی لەحكومەتی فیدراڵی كردوە بانگهێشتی باڵیۆزی توركیا بكات بۆ رادەستكردنی یاداشتی ئیدانەكردنی رەسمی ئەو دەستدرێژیەو دەستدرێژیە بەردەوامەكانی تری توركیا بۆ سەر خاكی عێراق”.


بەشی:شێست و ھەشتەمی گەرانەوو(۶٨) له نووسینی:عەلی سوورەچۆمی – سه‌رده‌شت\n« بەشی:شێست و حەوتەمی گەرانەوە(۶٧) له نووسینی:عەلی سوورەچۆمی\nبەشی:شێست و نۆھەمی گەرانەوە(۶٩) له نووسینی:عەلی سوورەچۆمی »\nباس کردن لەو مێژووەو جارێکی دیکە ئاوڕ“دانەوە لە کێوی ورە“ی ئەوان و ھەڵشاخان بەو رەنجانە دا:دەبێ لانی کەم بتوانێ بەشێک لە چاوەروانی ئەوان بپێکێ.\nبۆ نێو رووداوەکان:\nبەشێک لەوێ درێژ ببوون پێشمەرگەکان جار جار بە نۆبە باوەشێنی بریندارە“کەیان دەکرد.لێرە ھەناسە بایەکان وەستاون،خۆرێکی گەرم توانیویەتی چۆک بە سرووشت دا بدات،تەنیا پۆلێک پێشمەرگە لێرە بەربەرەکانی دەکەن، ئەوان ھەموو ھەوڵێک دەدەن بۆوەی کەلێن نەکەوێتە نێوان بەڵێنی و ئەوین،لێوەکان سیس ببوون ئازار بەربینگی پێ گرتووین،ھەر ئەوکات بریندارە“کە،تا گەیشتن بەو شوێنە چەند جارێک لە ھۆش“چوو،دەی!!نە ئیمکاناتی ئێمە ئەوە بوو نە ھیچ ئاسۆیەکی روون ھەبوو تا بەو زووانە بگاتە شوێنێک بۆ چارەسەری،ئەوەی لێرە پشتی پێ دەبەسترێ کادر“ێکی دەرمانی و ھەموو ھەوڵێک بۆ زیندوو مانەوە.ئێستا کاتی خۆراگری و بەرەبەرەکانی لە گەڵ مەرگە“مەرگێک کە رەنگە بەشێکی بە جەستەی بریندارە“کە گەیشتبێ.ئەوەی نابێ لێرە چاوپۆشی لێ بکرێت بە دەر لەو مەترسیانە کە باس کرا،دەمھەوێ ئەوە نەشارمەوە!ئەو ترسێکی دیکەشی ھەبوو،ئەویش:نەکا ھاورێکانی ناچار بن پشتی تێبکەن!زۆر جار لە شەرەکان دا بووە…کە بریندارێکی“سەخت پێ کراو ھاورێکانی سوێند داوە کە لێی گەرێن و لێی دوور بکەونەوە تازە ئەو شەھید دەبێ.\nلێرە:بە پێچەوانە،بریندارە“کە چاوێکی لە سەر جووڵەو ھەست و نستی ھاورێکانییەتی نەکا شەرایتی دشواری ئەوان وا بکات تەنیا بمێنێتەوە!ئەو چەند جارێک گووتی:من شەھید نابم،دەزانم چۆن بەربەرەکانی لە گەڵ مەرگ دەکەم!ئەو سەرەرای سەختی برینەکەی و ئازارێک کە جەستەی رادەگووشی دەبوا وریای ئەوەش بێ!بزانێ دوا بڕیار چی دەبێ!!!\nبۆ راستی ئەو قسانە!ئەو شەوانە کە لە گەڵ رەفیقان باسی رووداوەکانن دەکرد،ئەوەیان بیر خستمەوە کە خەلیل“وتوویەتی:من دەتوانم لە زۆر جێگا بۆ ئەو حیزبە بە سوود بم و خزمەت بکەم،وەک:نەخۆشخانە،خەدەمات و زۆر شوێنی….دیکە.\nجارێ…..بزانین چی روودەدا…..\nجارێکی دیکە،تیم“ێک چووە بۆ(رەبیعە)یەکی عەسکەرەکان لە نزیک خۆمان،ھەر چەند زۆر نزیک بووین لەو شوێنە،بەڵام:بە شێوەیەک مابووینەوە کە ئەوان ھەست نەکەن ئێمە ئەوەندە لە ئەوان نزیکین.کاک حوسێن پەیرەوان“بۆ خۆی،کاک رەحمان شۆکە“وابزانم کەسێکی دیکەش کە وادیارە سێ“کەس بوون،دەڕۆن تا جارێکی دیکە داوای ھاوکاری بکەن.\nلێرە کەمێک رای“جیاواز ھەیە لە سەر ئەوەی کە ئایا پێش بریندار“بوون بووە!!!یا دوای بریندار“بوونەکە!!بە باوەری من پێش بریندار“بوونەکە بووە،ھەر ئەو شەوەی کە ئەو تیم“ە،چووە بۆ ئەو شوێنەی کە مین“کە،پێیان دا تەقییەوە،من لەو جیاوازیی“یە دەگەرێم ئەوەش باش دەزانم کە ھەوڵی دووھەمی ئێمە ھەڵە بوو کە بوو بە ھۆی بریندار“ێک بۆ ئێمە.\nباش،بزانین لەوێ چی پێش ھاتووە!بەڵێ: دەگەنە(رەبیعە)ھەر کە رێگایان دەدەن بچنە پێشەوە باش دەبێ یەکێک لە عەسکەر“ەکانی ئەو(رەبیعە)کورد دەبێ!لە رێگای ئەوەوە داوا دەکەن لانی کەم رێگا بدەن پێوەندییەکانی حیزب ئاگادار بکرێن.شێوەی رەفتاری ئەوان و وەڵام“یان پڕ دەبێ لە ھەرەشە!زۆر بە کوورتی،دەڵێن:چەند رۆژێکە ئێران“لە رێگای پاسداران“ی(صولح)ەوە،شکایەتی لە عێراق“کردوە!وە عێراق“بەوە تاوانبار کراوە کە ئەو گروە“ی ئەمنییەتی ئێران“ی تێک داوەو بۆتە ھۆی کووژرانی چەندین پاسدار“ و پلە داری“ئێران“ی،ئەوانە لە خاکی عێراق“ەوە دزەیان کردوە!عێراق“یش ھاوکاریان دەکات.بەڵێ:ھەر دوای ئەو نارەزایەتییە“عێراق“برووسکە بۆ ھێزەکانی دەنێرێ کە نابێ رێگا بدرێ ھیچ ھێزێکی چەکدار لە سەر خاکی عێراق“و سنوورەکانی بوونی ھەبێ لەو ناوچەی کە ئێستا نا ئارام“ە.\nبەو جۆرە داوا دەکەن ھەرچی زووتر لە خاکی عێراق“دوور بکەوینەوە،ئەگینا لە ئەگەری لە بەرچاو نەگرتنی بڕیارە“کە،ئێمە دەتوانین تەقە“تان لێ بکەین.\nئێستا نەک ھەر ئەوە!بەڵکوو:بە رەفتاری خراب دوور دەخرێنەوەو دزی“یش لەو چەند کەسە کرابوو!!!\nتەنیا شتێک کە ھێنا بوویان چەند سەموون“ێکی وەک شاخ رەق بوون کە بەشی ھیچی نەکردبوو.\nنازانم چەند کەس بەشی تێکەوتبوو یا لووقمەیەکی“بەرکەوتبوو!من ھیچ بەشم تێنەکەوت.\nباش ئێستا بە درێژایی رۆژە“کە بڕیاری یەکلاکەرەوە نەدراوە!لای ئێوارە کاتی بڕیاری یەکلاکەرەوە دێت.ئەھھا لە بیر نەکەم!ئێستا ئیدی ئەو بەشەی پێوەندی بە ئێراق“ەوە ھەبوو تەواو قووفڵ“درا!!!\nجا ئەو جار،ئەو جار چەندین رێگا“وەک پێشنیار باس دەکرا،یەکێک لەوانە:گەرانەوە یا دەرچوون لە ناوچەکە لە رێگای(گەناوێ)بوو کە تا گەیشتن بەو ناوچە پێویست بوو مەودایەکی سەخت و رێگایەکی پڕ مەترسی ببڕین،رێگایەک نەک بە بریندارە“وە ئیمکانی نەبوو،بەڵکوو:بێ بریندار“یش بە برسییەتی و شەکەتی شانسی سەرکەوتنی یەکجار کەم بوو دوای گەیشتن بەو شوێنەش،ئەگەر!گەیشتباین کەس نەیدەزانی چی روودەدات،کەوایە:ئەو رێگایەش نا روون و نا موومکین!\nدوا جار روون بوو،بۆ بڕینی ئەو مەسیرەو گەیشتن بەو شوێنە ئەگەر بریندارە“کەمان ببەین لە رێگا زوو دەمرێ!!\nمن زۆر جار لە نووسینەکان دا ناچار دەبم ھێندێک وشە بە کار دێنم!کە لانی کەم بۆ خۆمی دەکەم بە(تعھد)بەڵێنی ئەخلاقی“و ویژدانی“کە بە ھیچ جۆرێک ئەو نووسینانە نە بۆ کەسێک بن نە بۆ ویستی تایبەتی چەند کەسێک،خۆ بە دڵنیایی ھەموو کەس ھەڵە دەکات،ھەڵە کردن(وارد)ەو،ئامانجی نارەوا مەحکووم و بە دڵنیایی بەھای“نابێ!لە جێگایەک راستی جێگای پێ لێژ دەکات و دەبێتە ھۆکاری وەرینی متمانەیەکی زۆر،کەواتە:ھیچ شۆرشگێرێکی راستەقینە نابێ کارێک بکات لە داھاتوو دا پەنجەی پرسیاری لە سەر بێ!!یا کەسانێک گێرانەوەکانی بە چاو دا بدەنەوە،من لێرە رووداوە راستەقینەکان دەگێرمەوە کە بە تەنیا مووڵک و بەرھەمی تاکە کەسێک نییە تەنیا شتێک دەمھەوێ بیکەم ئەوەیە:ببێتە بە شووژە و سەرچاوە بۆ نووسین لە سەر ئەو مێژووە.\nئەو چەند وشەم تەنیا بۆ ئەوە بوو،بڵێم:رووداوەکان وەک خۆی،کەس ناتوانێ رەنج و قووربانییەکان بۆ خۆی بە کار بێنێ و راستییەکان بشێوێنێ.\nئەوجار…..بۆ چوونی دووھەم:\nباوەرێکی دیکە کە بە راشکاوی دەردەکەوت ئەوە بوو کە،دەگووترا:ناکرێ گیانی سی“چل“کەس بۆ کەسێک بکرێتە قووربانی،راستی ئێمە لە تەنگانەدا بووین قسە کردن و گێرانەوە ئێستا ئاسانە،کە وایە ئەو کات گیانی ھەموومان لە ژێر ھەرەشە دا بوو،رێگا چارەکان“یش جیاواز…..رێگای سێھەم:\nلە بەرابەر ھەر یەک لەو دوو“رێگا جیاوازە،بۆچوونێکی دیکە ھەبوو کە پێی وا بوو:دەکرێ ھیممەت“لە خۆمان نیشان بدەین،بریندارە“کە پێ بە پێ و شاخ بە شاخ دوور بخەینەوە،،بۆ ئەو بڕیارە“کە بۆ مێژوو باسی:دەکەم،چەند پێشمەرگەیەک و لە پشتیانەوە،کاک خدر میراوەیی“بوو کە ئەوان ئامادە بوون ھەموو فیداکارییەک بکەن بۆ رزگار بوون لە دۆخی سەپاو!بەڵێنی ئەوەشیان دا بوو ھەموو بڕیارێک بشکێنن مادام پاراستنی گیانی بریندارە“کە،نەگرێتەوە.\nجا لێرە بە دواوە…\nدوا جار کۆتایی بە رارایی“ھات و رێگای سێھەم ھەمووان بە دڵەوە قەبووڵیان کرد.\nبڕیاری کۆتایی درا،کە بەڵێ:وێکرایی دەتوانین زاڵ بین بە سەر سەختیەکان دا:بەرپرسیارەتی گەیشتە لووتکە.\nبڕیاری رۆیشتن درا،بڕیارە“کە….ئەوە بوو:یەکەم جار بەرەو خاکی کوردستان و گەرانەوە بۆ پشتیوانانی خۆمان کە خەڵکی ناوچەکە بوون.\nدەستی فەرماندەکان“لە سەریانەوە فەرماندەری گشتی ئاواڵە بوو بۆ ھەر بڕیارێک بیدات.\nجا وەرن با وردەکاری ئێرەش بزانن….\nلە رووبار“دەپەرینەوە،لەوێ ھەر لەو شوێنەی پێشتر گەمارۆ درابووین دەبین بە سێ“تیم“بەو شێوەیە:تیم“ێک بریندارە“کە راگوێزن و مەسئول بن لە گەیاندنی بە شوێنی دیاری کراو.\nتیم“ێک،خۆی بە گووند دا بکات ئەگەر کەمین“ھەبوو،کەمین“تێک بشکێندرێ و بە ھەر نرخێک بووە نان و پێخۆر“بێنن،چەند راسپاردەیەکی دیکە ھەبوو دەبوا بگات بە چەند کەسێکی ناوچەکە.\nتیم“ی سێھەم:بەرەو شوێنێکی دیاری کراو بڕۆن کە بۆ مانەوە دیاری کراوە.\nبەو جۆرە شانن دایە بەر ئەرکێکی قوورس،\nلێرە رووداوێک دەگێرمەوە تا لە رووبارە“کە دەپەرینەوە جا کە گەیشتینە ئەو بەر لەوێ جارێکی دیکە شێوەی دابەش بوونەکەتان بۆ روون دەکەمەوە….\nمن لە باس کردنی رووداوەکان زۆر جار تووشی چەند ھەستێکی جیاواز دەبم!لەوانە:شۆرشگێرانی ئەو رۆژگارە بۆ تووشی ئەو چارەنووسە بوون!ئاخر چ پێنووس“ێک دەتوانی دەرەقەتی ئەو رەنجانە بێ!ئەوان سەرنەکەوتن و رەنگە مێژوو لە بیریان بکات!خۆ ئەگەر ئەوەش نەبێ ئێستا بەشێکیان یا چوونە تەمەنەوەو بەری ئازارەکانی خۆیان ھێشتا نەدیتوە یا بە بێ مرادی“و لە بەرامبەر چاوە“نووقاوەکان دا ئارام ئارام دەتوێنەوە.\nباش جارێ با بەڵێنیەکەم ببەمە سەر.\nئێوارەکەی ھەستی برسیەت“یم کەم دەبوو زیاتر بێ ھێز دەبووم،ئەوە لە کاتێک دا بوو ھەستم بەوە دەکرد چەندە ئەرکی تاک تاکی ئێمە قوورس بووە،خۆ دەرباز بوون لەو حاڵە چڕو ناخۆشە تەنیا بە لە خۆ بردوویی و فیداکاری دەکرێ،بۆیە دەبێ لە خۆمان مایە دابنێین،جارێ سەبارەت بە بریندارە“کە،ھەر یەک لە رەفیقانن بایە ھەر بەو جۆرە چاومان لێ دەکرد،بە چاوی ئەرک و کەسی خۆمان،بەڵام:ھەر یەکێک لە ئێمە دووچاری ئەو برینە“قوورسە و لە باری رووحی“ و دەروونییەوە تووشی ئەو پاڵەپەستۆیانە باو ھەستی کردبا چ مەترسییەک لە سەر گیانییەتی،دەمێک بوو لە کۆڵ ببۆوە!!!\nھەر بۆیە ترسی ئەوەم زۆر بوو باشە دەتوانین چی بکەین!ئەوەی ئێستا بە قسە داکۆکی لێ دەکەین دەبێ لە کاتی سەختییەکان دا لە پشتی بوەستین.\nئەوەم تەنیا بۆ گێرانەوەکەیە:\nکە بڕیاری رۆیشتن درا ھەمووان رۆیشتن بریندارە“کە مابۆوەو یەک دوو“کەسی دیکە،بە کاک مەمەند نیسکاوە“ییم،گووت:کاکە من وا بە پەلە دەڕۆم دووربین“ی فیلم“بەرداری و رەختەکەم دەپەرێنمەوە جا دەگەرێمەوە،بۆوەی لە بوار“بۆ خۆشم بۆ پەراندنەوەی لە گەڵ بم..تەواو نەگەیشتمە سەر رووبارە“کە ھاواریان کرد!وا دیار بوو،کاک مەمەند بە بریندارە“وە لە تەلانەکە“کەوتبوو،کە چووم چاوم پڕ بوون لە فرمێسک،لە دڵی خۆم دا گووتم:کاکە بۆ نامری!!!ئەگەر قەرار با تۆ شانس“ێکت ھەبا بۆ ژیان دەبوا دەمێک با لە نەخۆشخانەیەک لە ژێر چاوەدێری چڕ“دابای ،ئەوە چ چارەنووسێکە!ئێمە بە ساغی بڕ“ناکەین ئەو کوورە بۆ ھێندە بە ورە“یە!ئەوە بوو،گووتی:کاکە تووخوا خۆت وەرە……\nدووبارە خستمەوە سەر کۆڵم“تا سەر رووبارەکە،پێش ئەوەش کاک حەسەن خۆشکەلام“و چەند رەفیق“ێک گووت“یان،دەبێ لە رووبار“بۆ خۆت بیپەرێنیەوە.دەی تا ئێمە گەیشتینەوە سەر رووبار“ئەوان پەریبوونەوە گووتم:کاکە گیان مەترسێ من دەتخەمەوە سەر کۆڵم“تۆش پێیەکانت بەرز بکەوە با تەڕ“نەبن مەلە“دەزانم و لە ھیچ مەترسێ،ھەتا ئەگەر بەربینەوە!ئەوە لە کاتێک دا بوو ترس“ھەموو گیانی داگرتبووم.ئەو دڵ خۆشی منی دەداوە ترسی لە ھیچ نەبوو!بەو جۆرە بە ترس و لەرزەوە چووینە ناو رووبار“و من زۆر لە بێ ھێزی خۆم دەترسام،لە ناو ئاوە“کە لاقی تەڕ“بوو نەک ھەر ئەوە چەند جارێک زۆری نەمابوو بەر ببمەوە،بەڵام:چارەیەک نەبوو دەبوا بەڵێنێ خۆمان ببەینە سەر،ھەر چەند کاک خەلیل“زۆر نارەحەت بوو، خوێنێکی زۆری لەبەر رۆیشت بوو ھەر ھاواری دەکرد نابێ بە کۆڵ“ھەڵم بگرن،راستی رەخت و تفەنگ و دووربینەکەم“یان پەراند بوونەوە بێسیم“ەکە،لام نەبوو ئاگاداریان بکەم!!ئێمە دوای ترس و لەرزێکی زۆر دەرچووین و کۆڵن نەدا تا گەیشتن بەوبەر رووبارە“کە!لەوێ ھەناسە سوار لێی درێژ بووم!کاک خەلیل“یش دووبارە بێ ھۆش بۆوە…….\nلە بەشی داھاتوودا سەختی زۆر\nتیمێک وەک فدایی بەڵێنیان دا نان بێنن\nوێنە:کاک حەسەن خۆشکەلام.


ڕۆژی جیهانیی زمانی دایکی - ناوەندی فەرھەنگی ھونەریی ڤەژین\nکۆمەڵگا بۆ پێشکەوتن و پەرە سەندن پێویستی بەوەیە کە کێشەکانی لێک بدرێتەوە و لەنێوخۆیەوە ڕێگا و چارەسەر بۆ کێشەکانی بدۆزرێتەوە. بیر کردنەوە لە زماندا ڕوو دەدات و گەلێک کە زمانەکەی لێ وەربگیررێت نە لە جیهانی زمانی خۆیدا و نە لە جیهانی زمانەکەی تردا ناتوانێت پرسە سەرەکییەکانی ببینێت و بیر لە چارەسەر بکاتەوە. بۆیە بە بڕوای ئێمە عەداڵەتی زمانی لەنێو گەلانی پەرەنەسەندوودا یەکەم مەرج و یەکەم هەنگاو بۆ پێشکەوتن و پەرە سەندنە.\nبەداخەوە بەبێ هیچ هۆکارێکی دیاریکراو ڕێگە لە خوێندنی زمانی دایکی لە وڵاتی ئێراندا دەگیررێت. ئەمە لە کاتێکدایە کە تەنانەت بەربەستی یاسایی بۆ خوێندنی زمانی دایکی نییە و جیا لەوەیش نەک خوێندنی زمانی دایکی بەڵکوو خوێندن بە زمانی دایکی مەرجی پەرەسەندنی خۆڕسکە.\nبەداخەوە ئێران لە باری پاراستنی زمانە خۆجێییەکاندا لە دەگمەن وڵاتانێکە کە نەک هەوڵ و بوودجەیەک بۆ هێشتنەوەی زمانەکان تەرخان ناکات بەڵکوو لە کردەوەدا هێشتا هەوڵی پەرەپێدانی زمانی فارسی لەنێو ئاخێوەرانی زمانەکانی تردا دەدات. زمانی فارسی لەتەنیشت زمانەکانی تری ئێراندا بەشێک لە سامانی زمانیی ئەم وڵاتەیە و نەک هەمووی. بیانووی کۆن بوون و بەکارهێنرانی زمانی فارسی لە بواری ئەدەبی و دیوانیدا ناتوانێت پاساوێک بێت بۆ ئەو زمانکوژییەی کە ئیستە لە ئێراندا دەکرێت. بۆیە ناوەندی فەرهەنگی-هونەریی ڤەژین لە ڕۆژی زمانی دایکیدا گرینگیی پارێزرانی مافەزمانییەکانمان وە بیر دەهێنێتەوە و ڕایدەگەیەنێت خوێندن بە زمانی دایکی مافی هەر منداڵێکی ئەم وڵاتەیە.\nناوەندی فەرهەنگی-هونەریی ڤــەژین\n٢ی ڕەشەممەی ٢٧١٧


ئەندامانی کۆنگرێسی ئەمەریکا هەوڵدەدەن ڕاوێژکارێکی پێشووی ترامپ بدەنە دادگا\nستیڤ بانن، ڕاوێژکارێکی باڵای پێشووی بەڕێوەبەرایەتی ترامپ\nئەو لیژنەیەی لە ئەنجومەنی نوێنەرانی ئەمەریکا پـێکهێنرا بۆ لێكۆڵینەوە لە هێرشی خۆپیشانداران بۆ سەر بینای کۆنگرێس لە 6 ی مانگی یەکدا، ڕۆژی سێشەممە دەنگی دا بۆ دادگاییکردنی ڕاوێژکارێکی باڵای پێشووی بەڕێوەبەرایەتی ترامپ بە تۆمەتی بە سووک سەیرکردنی کۆنگرێس.\nڕاوێژکارەکە ستیڤ باننە، کە نووسەرێکی موحافیزکارە و هەر لە سەرەتاوە یەکێک بوو لە پاڵپشتیکەرانی ترامپ. لیژنەکەی کۆنگرێس تۆمەتباری دەکات بەوەی هاریکاری لێکۆڵینەوەکەی نەکردووە و ئەمەش بە دروستکردنی بەربەست بۆ کارەکانی کۆنگرێس لێکدەدرێتەوە.\nڕۆژی 6 مانگی یەک، دوای ئەوەی ترامپ ڕەتیکردووە دان بە شکستەکەیدا لە هەڵبژاردن بەرامبەر سەرۆک جۆو بایدن بنێت، سەدان پاڵپشتیکەری ترامپ هەڵیانکوتەیان سەر کۆنگرێس و بەهۆیەوە 5 کەس گیانیان لەدەستدا کە یەکێکیان پۆلیس بوو.\nکۆمیتەکە کە لە ژێر دەسەڵاتی دیموکراتەکاندایە، لێکۆڵینەوە دەکات چۆن و بۆچی سەدان لایەنگری ترامپ هەڵیانکوتایە سەر کۆنگرێس لە کاتێکدا ئەندامانی کۆنگرێس سەرقاڵی متمانە بەخشین بوون بە بایدنی پارتی دیموکراتەکان.\nلیژنەکە دەڵێت "بانن تاکە کەسە بەرهەڵەستی ئەو داوایەی ئێمە دەکات. ئەمە جێگەی قبوڵکردن نیــیە. هیچ کەس لەم وڵاتە، هەرچەندە دەوڵەمەند و بەهێز بێت، لە سەروو یاساوە نییە. ئەگەر ئەم بەرهەڵستکارییە چارەسەر نەکرێت، دەکرێت ببێتە هۆی هاندانی خەڵکی دیکە هەمان ڕێگەی بانن بگرنە بەر."\nڕۆژی پێنجشەممە بڕیارە تەواوی ئەندامانی ئەنجومەنی نوێنەران دەنگ لەسەر تۆمەتبارکردنی بانن بدەن، چونکە زۆربەی ئەندامانی ئەنجومەنی نوێنەران دیموکراتن، چاوەڕێ‌دەکرێت لەوێش بانن تۆمەتباربکرێت.\nئەگەر ئەنجومەنی نوێنەرانیش دەنگ بۆ تۆمەتبارکردنی بانن بدات، ئەوا ئەو تۆمەتە بۆ دادگای فیدڕاڵی لە واشنتن دەنێردرێت بۆ ئەوەی بانن دادگایی بکات.


فۆڕمی تۆمارکردنی بابەت | قەسەدە ئاماری شەڕی 23 ڕۆژی ڕابردووی لە عەفرین بڵاوکردەوە\nقەسەدە ڕایگەیاند: لەماوەی 23 ڕۆژی ڕابردوودا لە ئەنجامی هێرشەکانی سەر #عەفرین#دا، 180 هاوڵاتی شەهیدبوون و 413 هاوڵاتیش برینداربوون، هەروەها 862 سەرباز و چەتەی سوپای تورکیش کوژراون. ئێوارەی ئەمڕۆ، ناوەندی ڕاگەیاندن و چاپەمەنیی هێزەکانی سوریای دیموکرات-قەسەدە، بە ڕاگەیەندراوێک، ئاماری شەڕی 23 ڕۆژی ڕابردووی لە عەفرین بڵاوکردەوە. ڕاگەیەندراوەکەی قەسەدە بەمشێوەیە: هێرشی سوپای تورک و گروپە توندڕەوەکان بۆ سەر کانتۆنی عەفرین، لە کاتژمێر 05:00 ی ئێوارەی ڕۆژی 20ی کانوونی دووەم دەستیپێکردووە و تا ئەمڕۆ 12ی شوبات بەبێ ڕاوەستان بەردەوامە، ئەنجامی شەڕەکان هەتا ئەمڕۆ بەمشێوەیە: 1 دوژمن بە چەکی قورس و فڕۆکە شوێنی نیشتەجێبوونی هاوڵاتیانی کردووەتە ئامانج و لە ئەنجامدا 180هاوڵاتی کە زۆربەیان ژن و منداڵن شەهیدبوون، ناوی سەرجەم شەهیدان لە نەخۆشخانە تۆمار کراوە. 2 لە ئەنجامی هێرش بۆ سەر خانوو و شوێنی نیشتەجێبوونی هاوڵاتیان، 413 هاوڵاتی برینداربوون و ناوی هەموو بریندارەکانیش لە نەخۆشخانەکاندا تۆمارکراوە. 3 لە بەرخۆدانی قارەمانانە و شەڕی دەستەویەخەی شەڕڤانانی ئێمە لە دژی هێرشکاراندا 98 شەڕڤان شەهیدبوون و سەرجەم شەهیدان بەمەراسیمی سەربازیی بەخاک سپێردراون. 4 لەو شەڕ و چالاکییەکانی هێزەکانماندا 862 سەربازی سوپای تورک و چەتەی گروپە تیرۆریستە جیهادییەکان کوژراون، ئەم ڕێژەیەش هێزەکانمان لێی دڵنیابوونەتەوە. 5 دەوڵەتی تورکی داگیرکەر 668 جار هێرشی ئاسمانیی بە فڕۆکەی جەنگیی ئەنجامداوە و ناوچەی نیشتەجێبوونی بەشێوەیەکی هەرەمەکیی بۆردوومانکردووە و لە ئەنجامدا خانوو، وێستگەی ئاوی خواردنەوە، خوێندنگە و شوێنی بەخێوکردنی مریشک خاپووربوون. 6 هێلیکۆپتەرەکانی سوپای تورک 16 جار هێرشیان ئەنجامداوە و لەو هێرشانەشدا ناوچەی مەدەنیی و خانووی هاوڵاتیان بە ئامانج گیراون. 7 دەوڵەتی تورکیا و چەتەکانی، دوو هەزار و 645 جار بە هەموو جۆرە چەکێکی قورس و تانک، تۆپبارانی ناوچەکانی کانتۆنی عەفرینیان تۆپباران کردووە. 8 هێزەکانی ئێمە 409 جار لەگەڵ دوژمن کەوتوونەتە شەڕەوە کە ئەنجامەکانی ئاشکرابووە، ئەنجامی 108 ڕووبەڕووبوونەوەش نەزانراوە. 9 هێزەکانی ئێمە 2 هێلیکۆپتەری سوپای تورکیان خستووەتە خوارەوە، کە یەکێکیان لە جۆری کۆبرا و ئەوەی تریشیان سیکۆرسکی تایبەت بە گواستنەوەی سەرباز بووە، لە هەردوو هێلیکۆپتەرەکەدا 11 سەربازی تورک کە پلەداریشیان تێدایە کوژراون، هەروەها هێزەکانی ئێمە فڕۆکەیەکی سیخوڕیی جۆری 'درۆن' و فڕۆکەیەکی جۆری 'بەیرەقدار'یان خستووەتە خوارەوە، ئەو فڕۆکە بەیرەقدارە هەمان فڕۆکەیە کە ئەردۆغان لە وێنەیەکدا واژۆی لەسەر کردبوو. 10 هێزەکانی ئێمە 51 ئامێری سەربازیی وەکو تانک، زرێپۆش و ئۆتۆمبێلی سەربازییان تێکشکاندووە و گورزیان لە 15 تانک و زرێپۆشی دیکەش وەشاندووە. #12-02-2018#


چوار هاووڵاتیی کورد بە چوار ساڵ زیندان مەحکووم کران\n15:52 - 30 رەزبەر 2719\nئاژانسی کوردپا: لقی یەکی دادگای ئینقلابی شاری سنە، چوار هاووڵاتیی کوردیان بە چوار ساڵ زیندان مەحکووم کرد.\nبەپێی هەواڵی گەیشتوو بە ئاژانسی هەواڵدەریی کوردپا، ڕۆژی سێشەممە، ٣٠ی ڕەزبەر، چوار هاووڵاتیی کورد بە ناوەکانی: "هێمن محەممەدیان، پووریا ناسری، یادگار جەعفەری و یاسین کەریمی"، لە لایەن لقی یەکی دادگای ئینقلابی شاری سنە، بە چوار ساڵ زیندان مەحکووم کران.\nبەپێی حوکمی ڕاگەیەندراو، ئەم چوار هاووڵاتییە کوردە، هەر کام و بە تۆمەتی "پڕوپاگەندە دژی نیزام لە بەرژەوەندیی حیزبە کوردییەکانی ئۆپۆزیسیۆنی حکوومەتی ئێران"، بە ساڵێک زیندان مەحکووم کراون.\nئەم چوار لاوە کوردە، ڕۆژی ٢٢ی پووشپەڕی ئەمساڵ، هاوکات لەگەڵ ٣٠هەمین ساڵیادی تێرۆری "دوکتور قاسملوو" ڕێبەری کاریزماتیکی گەلی کورد، لە شاری سنەدا و لە لایەن هێزە ئیتلاعاتییەکانەوە دەسبەسەر کرابوون.\nئەم چوار لاوە کوردە پاش یەک ڕۆژ لێپرسینەوە لە گرتنگەی ئیدارەی ئیتلاعاتی سنە، بۆ زیندانی ناوەندیی ئەم شارە ڕاگوێزرابوون.\nئەم لاوانە لە پەیوەندی لەگەڵ لەبەرکردنی جلوبەرگی کوردی لە ڕۆژی ٢٢ی پووشپەڕدا، لێپرسینەوەیان لەگەڵ کراوە.


کوردیپێدیا - گۆڤاری ئەکادیمیای کوردی\n📄 گۆڤاری ئەکادیمیای کوردی | پۆل: بڵاوکراوەکان (گۆڤار، رۆژنامە و ...) | زمانی بابەت: 🏳 کوردیی ناوەڕاست\nگۆڤاری ئەکادیمیای کوردی\nگۆڤارێکی ئەکادیمیی و زانستیی وەرزییە. ژمارەی یەکەمی لە ساڵی 2002 و ژمارەی دووەمی لە ساڵی 2004 دا دەرچوون.\nکلیک بکە بۆ خویندنەوەی ژمارە 0041ی گۆڤاری ئەکادیمیای کوردی\n 👪 تۆڕی کۆمەڵایەتی | 🏳 کوردیی ناوەڕاست | ئەکادیمیای کوردی\n1. 👁 گۆڤاری ئەکادیمیانی کوردستان\n1. 👁 بیبلیۆگرافیای ئەکادیمیای کوردی - بەرگی 1 - زمان\n2. 👁 ساڵنامەی ئەکادیمیای کوردی\n➕ ئەم بابەتە لەلایەن: (زریان سەرچناری)ەوە لە: Oct 13 2019 8:43AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Oct 13 2019 10:43AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 13 2019 10:43AM باشترکراوە\n📷 فایلی وێنە 1.0.1 36 KB Oct 13 2019 8:43AM زریان سەرچناری


د.جەمال نەبەز:چرایەكی پرشنگدار\n19/1/2019 02:27 PM\nد.جەمال نەبەز كەسایەتییەكی دیاری نیشتمانی‌و نەتەوەیی‌و ئەكادیمی كوردستانە.لەچەند بوارو رشتەی جیاوازدا خزمەتی بەگەل‌و نیشتمانەكەی كردووە‌و درەختێكی باڵابەرزی بەردار بووە‌و شوێن پەنجەی خزمەت‌و بەخششەكانی دیارو درەوشاوەیە.ئەو86 ساڵ لەمەوبەر، واتە لە 1ی كانوونی یەكەمی 1933 لەشاری سلێمانی دایك بوو، لەئامێزی خێزانێكی ناسراودا پەروەردە بوو.\nقۆناغەكانی خوێندنی لەشاری سلێمانی تەواو كردو ناوەڕاستی ساڵی 1950 كۆلیجی زانستی زانكۆی بەغدای تەواو كرد‌و لەوانەكانی فیزیا‌و بیركاری پسپۆڕی وەرگرت.\nشەش ساڵ وەك مامۆستا وانەكانی فیزیا‌و بیركاری لەقوتابخانە ئامادەییەكانی شارەكانی هەولێر‌و كەركوك‌و بەغدا‌و بەسرە وتەوە.ساڵانی (1956-1957)سەردانی وڵاتانی سوریا‌و لوبنان‌و ئیرانی كرد‌و چەندین كەسایەتی فیكری‌و رۆشنبیریی كوردی لەو وڵاتانە بینی‌و گفتوگۆی چڕی رووناكبیری لەگەڵ كردن‌و چەند بەرهەمێكی ئەدەبیان بەزمانی كوردی چاپكرد.\nساڵی 1962 بەیەكجاری كوردستانی بەجێهێشت‌و سەرەتا چووە سویسرا ،دواترلە وڵاتی ئەڵمانیا گیرسایەوە.\nلە زانكۆكانی ئەڵمانیا درێژەی بەخوێندن دا‌و لەرشتەكانی زانستی ئسوڵی خوێندنی ئیسلامی‌و ئێرانی‌و زانستی سیاسەت‌و رۆژنامەگەری‌و قانون خوێندی‌و شارەزایی زیاتری پەیدا كرد‌و دواتر وەك مامۆستای زانكۆ لە زانكۆكانی ئەو وڵاتە‌و ناوەندەكانی توێژینەوەی زانستی‌و پەیمانگاكانی زمان‌و وەرگێڕان خزمەتی كرد.د.جەمال نەبەز لەسەرەتای ژیانی لاوی‌و كە خوێندكاری زانكۆی بەغدا بووە،بایەخی بەنووسین داوە‌و وتارە سیاسی‌و كۆمەڵایەتییەكانی لەرۆژنامەكانی بەغدا بەزمانی عەرەبی بڵاو كردۆتەوە.\nكەلەشاری كەركوك مامۆستای بیركاری‌و فیزیا بووە بەزمانی كوردی ئەو دوو وانەیەی وتۆتەوە‌و یەكەم كەسیش بووە كە كتێبێكی بۆ وانەی فیزیا بەزمانی كوردی دانا‌و ساڵی 1960 بڵاوی كردەوە.\nد.جەمال نەبەز خاوەنی خەرمانێك بەرهەمی مێژوویی‌و ئەدەبی‌و زانستی‌و رۆژنامەگەری‌و زمانە‌و لەو بوارانەدا خزمەتێكی گەورەی بەدەوڵەمەند كردنی كتێبخانەی كوردی كردووە.\nبەداخەوە رۆژی 8-12-2018 مامۆستا‌و زانای گەورەی كوردستان(دكتۆر جەمال نەبەز) لە ئەڵمانیا کۆچی دوایی کرد. درود بۆ گیانی پاک و پیرۆزی.


ئەنجومەنی پیران دەسەڵاتەكاتی ترەمپی بۆ هەڵگیرساندنی جەنگ دژبە ئێران سنوردار كرد\nئەنجومەنی پیرانی ئەمریكا بەزۆرینەی دەنگ بڕیاری سنورداركردنی دەسەڵاتەكانی سەرۆكی وڵاتی بۆ هەڵگیرساندنی جەنگ دژبە ئێران پەسەندكرد، ئەوەش دوای ئەوەی مانگی رابردو لەلایەن ئەنجومەنی نوێنەرانەوە پەسەندكرابو.\nئاوێنە: لە دەنگدان بە بڕیارەكەدا، هەشت ئەندامی ئەنجومەنی پیران لە كۆمارییەكان لەگەڵ دیموكراتەكان دەنگیان لە بەرژەوەندی پەسەندكردنی بڕیارەكەداو بەوەش بڕیارەكە بە 55 دەنگی بەڵێ و 45 دەنگی نەخێر پەسەندكرا.\nپڕۆژە بڕیارەكە دەسەڵاتەكانی دۆناڵد ترەمپ، سەرۆكی ئەمریكا بۆ هەڵگیرساندنی جەنگ دژبە ئێران سنوردار دەكات و هەروەها پابەندی دەكات بە كشاندنەوەی ئەو هێزانەی كە ئۆپەراسیۆنی سەربازی دژبە ئێران ئەنجام دەدەن تەنها لەو حاڵەتەدا نەبێت كە كۆنگرێس جەنگ رابگەیەنێت یاخود بڕیارێكی دیاریكراو بدات بۆ بەكارهێنانی هێزی سەربازی.\nترەمپ رایگەیاند، مافی ڤیتۆ بۆ رەتكردنەوەی بڕیارەكە بەكاردەهێنێت.\nئەوانەی دژبە بڕیارەكەن، پێیان وایە پەسەندكردنی بڕیارەكە پەیامێكی هەڵە دەگەیەنێتە ئێران و جیم ریش، سەرۆكی لیژنەی پەیوەندییەكانی دەرەوە لە ئەنجومەنی پیران وتی"پێویستمان بەوەیە پەیامێكی بگەیەنین كە رەنگدانەوەی هێز بێت نەك لاوازی."\nبەڵام تیم كین، سیناتۆری دیموكراتەكان پێی وایە دەنگدان بە بڕیارەكە رەنگدانەوەی هێزەو گرنگی دەستوەردانی كۆنگرێس دەردەخات بۆ مامەڵەكردن لەگەڵ بڕیاری بڵاوكردنەوەی هێزە ئەمریكییەكاندا.


دوو ئامێرى زۆر گرنگ بۆ سكوڵى پزيشكى دابين كرا - PRESS.ROOM\nNews #02, Issue 21, Sep 2016 | Núcey #02, Jhimarey 21, Mangí 9 Sallí 2016 | نوچەی 2، ژمارەى 21 مانگی 9 ساڵی 2016\nهەريەك لە ئامێرەكانى پشكنینی هه‌ناسه‌ی مرۆڤ و ئامێری پشكنینی چاو بۆ سكوڵى پزيشكى زانكۆ دابينكرا، ئەم ئامێرانە توانا و كاراييەكانى خوێندكارانى سكوڵەكە بەرز دەكاتەوە، دڵنياييشە بۆ دابينكردنى خوێندنێكى ئاست بەرز بۆ سكوڵى پزيشكى.\nبەڕێز دكتۆر هێمن ڕەسوڵ ساڵح، مامۆستاى سكوڵى پزيشكى و پسپۆرى نەخۆشيەكانى هەناو، ڕونكردنەوەى تەواو پێشكەش دەكات لە بارەى ئامێرەكان.\nئامێری یه‌كه‌م : ( ئامێری پشكنینی هه‌ناسه‌ی مرۆڤ )\n( نه‌خۆش له‌ڕێگه‌ی هه‌ناسه‌ی قوڵه‌وه زانیاری لێ وه‌رده‌گیرێت )\nئه‌م ئامێره ناوی ( سپایرۆمه‌تری ) یه ، دروست كراوی ولاتی به‌ریتانیایه ، به‌هۆی ئه‌م ئامێره‌وه پزیشك ده‌توانێ جۆری نه‌خۆشه‌كانی كۆئه‌ندامی هه‌ناسه ده‌ست نیشان بكات، له‌گه‌ڵ ڕێژه‌ی نه‌خۆشیه‌كه له رووی به‌هێزی و بێ هێزیه‌وه، هه‌روه‌ها كاریگه‌ریه‌كانی نه‌خۆشیه‌كه له‌سه‌ر جه‌سته‌ی مرۆڤه‌كه .\nئامێره‌كه چه‌سپه به كۆمپیوته‌ره‌وه و راسته‌و خۆ نه‌خۆش له‌ڕێگه‌ی دانه‌وه‌ی هه‌ناسه‌ی به‌هێزه‌وه زانیاریه‌كانی لێوه‌رده‌گیرێت و جۆر و ڕێژه و شێوازی چاره‌سه‌ركردنه‌كه‌ی له‌ڕێگه‌ی ئه‌وداتایانه‌ی ئامێره‌كه تۆماری كردون ، پیشان ده‌دات ، وه له‌لایه‌ن پزیشكی تایبه‌تمه‌نده‌وه شی ده‌كرێته‌وه و ده‌ست نیشان ده‌كرێت .\nئه‌م ئامێره یه‌كێكه له‌باشترین جۆره‌كانی پشكنینی هه‌ناسه‌ی مرۆڤ كه زۆر نوێ و سه‌رده‌میانه‌یه .\nئامێری دووه‌م ( ئامێری پشكنینی چاو )\n( ئایا ده‌توانین ئاو له‌پشتی نه‌خۆش وه‌رگرین )\nناوی ئامێره‌كه ( فه‌نده‌س كۆپینگ ) ه و جۆری كیله‌ری به‌ریتانیه .\nئه‌م ئامێره‌ش یه‌كێكه له نوێترین و باشترین جۆره‌كانی ئامێری پشكنینی چاو له جیهان .\nسه‌باره‌ت به گرنگی ئه‌م ئامێره‌ش دكتۆر هێمن دەلێت " ده‌توانین سوود له‌م ئامێره وه‌رگرین بۆئه‌و نه‌خۆشانه‌ی كێشه‌یان له ده‌ماره‌كان یان تۆڕی چاو یان په‌رده‌ی مێشك هه‌یه .\nله‌ڕێگه‌ی ئه‌م ئامێره‌وه ده‌توانین پشكنین بۆ ئه‌و نه‌خۆشانه بكه‌ین كه ده‌ماره‌كانی چاویان ئاوساوه، یان تووشی هه‌وكردنی په‌رده‌ی مێشك بوونه یان ئه‌و كه‌سانه‌ی كه پاڵه په‌ستۆ و فشاری مێشكیان به‌رز ده‌بێته‌وه و كاریگه‌ری هه‌یه له‌سه‌ر ده‌ماری چاوه‌كانیان كه‌پێی ده‌وترێت ( ئۆپتیك نێرم ) .\nدوای پشكنین له‌ڕێگه‌ی ئه‌م ئامێره‌وه بۆ نه‌خۆشه‌كه ده‌رده‌كه‌وێت كه ئایا ده‌ماری چاوه‌كان ئه‌ستوور بووه یان كزبووه\nوه گرنگیه‌كی تری ئامێره‌كه ئه‌وه‌یه كه كاریگه‌ری نه‌خۆشیه‌كانی شه‌كره و زه‌خت له‌سه‌ر چاوه‌كان دیاری ده‌كات .\nوه بۆ ئه‌و نه‌خۆشانه‌ی تووشی هه‌وكردن ( التهابی ) زه‌حایا ده‌بن . كه پێویسته له‌كاتی پشكنین ئاو له پشتیان وه‌رگرین ، ئایا ده‌توانین ئه‌م پشكنینه بۆ نه‌خۆشه‌كه ئه‌نجام بده‌ین ؟\nسه‌ره‌تا له‌ڕێگه‌ی ئه‌م ئامێره پشكنین بۆچاوی نه‌خۆشه‌كه ده‌كه‌ین بزانین ده‌ماره‌كانی چاوی ئاوساوه‌یان نه ئاوساوه ، ئه‌گه‌ر كێشه‌ی نه‌بوو له ده‌ماره‌كان ئه‌وكات ئاو له پشتی نه‌خۆشه‌كه وه‌رده‌گیریت بۆ ئه‌وه‌ی بزانین هۆكاری هه‌وكردنی په‌رده‌ی مێشكی نه‌خۆشه‌كه ( ڤایرۆسه یان به‌كتریایه ) .\nلە بارەى نرخى ئامێرەكانەوە د.هێم دەڵێت " هه‌ردوو ئامێره‌كه كه نرخه‌كانیان ( 1500 ) پاوه‌نده ، له‌سه‌ر ئه‌ركی زانكۆی كۆیه و خێر خوازی شاره‌كه‌مان ( دكتۆر فه‌رهاد ئیسماعیل ) دابین كراوه ، له‌ڕێگه‌ی به‌ڕێز دكتۆر هیوا به‌ده‌ستمان گه‌یشتووه . هه‌ردوو ئامێره‌كه بۆ خویندن و ڕاهێنانی خوێندكارانی قۆناغی دووه‌می كۆلێژی پزیشكیمان له تاقیگه‌ی فه‌سله‌جه یان فسیۆلۆژی سوودیان لێ وه‌رده‌گیرێت .\nلەبارەى گرنگى ئامێرەكان بۆ سكوڵى پزيشكى دەلێت " ئه‌و ئامێرانه‌ی بۆمان دابین كراوه زۆر گرینگ و پێویست بوون ، باوەڕم وانیه له هیچ سكوڵێكی پزیشكی هه‌رێم تائیستا دابین كرابێت .\nئه‌مه‌ش ئه‌وپه‌ڕی دڵنیایی ده‌داته خوێندكاره‌كانمان و كه‌سو كاریان و هه‌موو ئه‌وانه‌ی له داهاتوودا ده‌یانه‌وێ له لامان بخوێنن، كه سكوڵی پزیشكی زانكۆی كۆیه به‌و ماوه كه‌مه‌ی ته‌مه‌نی دروست بوونیه‌وه ، ئه‌وپه‌ڕی توانای خۆی به‌كار هیناوه ، تاوه‌كو له‌ڕووی تاقیگه و ئامێر و مامۆستا و توانستی زانستیه‌وه كه‌مو كوڕی نه‌بیت . "\nهێمن رسوڵ صاڵح\nبڕوانامە : ماستەر له نه‌خۆشیه‌كانی هه‌ناو\nخاوه‌نی بۆردی عیراقی و عه‌ره‌بی له نه‌خۆشیه‌كانی هه‌ناو\nئەو هۆکارەی کە تایبەتمەندێتی نمونەیی بە سکوڵی پزیشکی زانکۆی کۆیە بەخشیوە، خۆی دەبینێتەوە لەو فەلسەفە ڕوونەی کە لە زانستی بنچینەیی و ئەزموونی ڕەوشتیدا بەرجەستەکراوە بۆ پێگەیاندنی کۆمەڵێك پسپۆڕ و پزیشک، کە ڕووبه‌ڕووی كارێكی سه‌خت ده‌بنه‌وه له به‌كارهێنانی توانا كه‌سییه‌كانیاندا،له چارەسەرکردنی کەسانی نەخۆش، دابینكردنی خزمه‌تگوزاری لەبواری چاودێری تەندروستی بۆ كۆمه‌ڵگا و پشتگیری كردن و یارمه‌تیدانی كه‌سانی په‌راوێزكراو و بێ ده‌سه‌ڵات. بۆ زانيارى زياتر لێرە كليك بكە.